Badok | “Ahalik eta azkarren jotzen saiatu gara disko berrian”\nZazpi urte pasa dira iada Eten taldeak Labeatzomorroen bibisekzioa izeneko bertsioen disko berezi hura kaleratu zuenetik. Aurten ATX! argitaratu du, entzuleari arnasa hartzeko denborarik eman gabe 27 minututan 13 abesti biltzen dituen 12 hazbeteko binilo autoekoitzia. Disonantzia, erritmo bizia, esperimentazioa eta jolasa osagaitzat dituen lan honi buruz eta beste hainbat konturi buruz hitz egiteko bildu gara buru biko izaki aldakor honen gaur egungo formarekin: Unai de la Iglesia (bateria eta ahotsak) eta Ibon Rodriguezekin (gitarra eta ahotsak).\nUnai de la Iglesia eta Ibon Rodriguez, Eten.\nElkarren artean zerikusirik ba al dute Za!, Piketa, A Silver Mt Zion, Fernalia, Audience edo Cave taldeek?\nGuztiek jo dutela gurekin. Batzuk lagunagoak ditugu besteak baino, batzuk besteak baina gehiago gustatzen zaizkigu… Gehienak asko, dena den.\nErabat desberdinak iruditu ahal zaizkigun talde horiekin guztiekin, eta gehiagorekin, partekatu duzue oholtza. Zergatik uste duzue gertatzen dela hori?\nErantzun logikoena zera da, ez dakitela gu non kokatu. Egia da, baita ere, segun eta zein talderekin jo izan dugunean ez genuela orain egiten duguna egiten. Adibidez, A Silver Mt Zion taldearekin jo genuenean Beatles-en bertsioekin genbiltzan; Za!-rekin inprobisazioa egin genuen; Piketa, zaratatsuak izatetik aparte haiekin zerikusirik ez izan arren, lagunak ditugu; Audiencerekin kolaborazioren bat egin izan dugu bi taldeak nahastuta… Alde batetik, biok oso irekiak garenez, ez daukagu arazorik horrelako taldeekin jotzeko, ez daukagu gure antzekoak diren taldeekin jo beharrik. Bestetik, kontzertu horiek guk edo gure lagunek antolatu izan dituzte, oro har, eta haiek ere ikuspegi zabala dute, badakite publikoari ere ez zaiola arrotza egingo gure proposamena, beste taldea ikustera joan bada ere. Gure Hitzak-ekoek adibidez, kontzertua antolatzerako orduan, bazekiten ez genuela A Silver Mt Zion taldearekin antzekotasunik. Bestalde, guri ere gustatzen zaigu kontzertuak “gau tematikoak” baina gehiago izan daitezen. Askotan, kontzertu bat ikustera joatean, aldez aurretik badakigu zein lagunekin egingo dugun topo, eta hurrengo egunean beste batera joatean, guztiz bestelako lagunekin elkartzen gara. Oso talde homogeneoak sortzen dira batzuetan rock-and-rollean, post-rockean, hardcorean, grindcorean… talde eklektikoagoak ere badauden arren. Horrelako nahasketen bidez, inoiz gu ikustera joango ez liratekeenek ere ikusten gaituzte.\nATX! disko berrian entzun daitezkeen abestiak 2010. urtearen inguruan hasi omen zineten konposatzen eta, egia esan, geroztik zuzenean ikusi zaituztegunok batzuk behintzat ezagunak ditugu. Abestiek aldaketarik izan al dute bidean zehar?\nGutxi. Egituran ez, jotzeko eran agian. Hori bai, ahotsak grabatzerako orduan ez genuen oso kontuan izan zuzenekoetan egiten duguna eta gehiago sartu genituen, grabazioaren aukerak probestuz.\nAbestiok, gainera, Tzesneren eskuetatik pasa dira diskoan agertu aurretik, bera ere jolasean aritzeko. Lehengo urtean, Tzesten izenpean kontzertu pare bat ere eman zenituzten elkarrekin. Tzesneren lanak proiektu horretako zuzenekoetan egindakoarekin loturarik al du?\nEz. Tzesten erabateko inprobisazioa da. Guztiaren jatorria elkarrekin lan egiteko grinatik dator. ATX! 2012an hasi ginen maketa moduan grabatzen eta konturatu ginen ongi zegoela, kalitatez agian ez baina bai intentzio aldetik. Grabatu eta hiru edo lau hilabetez utzi genuen, beste hainbat proiektutan genbiltzalako, eta berriz entzutean ongi zegoela iruditu zitzaigunez, estudio batera ez joatea erabaki genuen. Hasieran berriz grabatzeko intentzioa genuen, letrak eta ahotsak hobeto pentsatzeko, baina azkenean horrela geratu zen. Modu profesionalago batean grabatuz gero, egon zitezkeen inprobisazio tarteak galduko liratekeela pentsatu genuen eta nahiago izan genuen geneukanarekin aurrera egin. Gero horiek pasa genizkion Tzesneri. Kantuak berez egitura aldetik itxiak zirenez, beste begirada batez aztertuko zituen kanpoko pertsona bat izatea zen intentzioa, berak nola interpretatuko lituzkeen ikusteko. Ahotsak askoz geroago grabatu zirenez, bera ere deskolokatu genuen, ñabardura batzuei indarra ematen aritu baitzen, gero hor ahotsak joango zirela jakin gabe eta abar. Alde batetik, nahita deskolokatu dugu, ea zer ateratzen zen ikusteko. Oso instrukzio gutxi eta askatasun osoa eman genion abestiekin nahi zuena egin zezan.\nEstruktura finkoetatik ihes egin eta inprobisaziora jauzi egiteak zer ematen dizue?\nInprobisazioa baino gehiago geure arteko jolasak daude. Oso ondo ulertzen dugu elkar, aspalditik baikabiltza batera jotzen. Alde horretatik, biok dakigu orokorrean zer nahi duen besteak, elkarri zirikatzen diogu. Inprobisazioa gehiago dago kantuak sortzerakoan. Hori bai, udaz gerotik, zuzenean ere inprobisatzen dugu baina abestiei eragin gabe; inprobisatzen hasten gara eta momentu konkretu batean elkarri begiratu eta badakigu hasteko ordua dela.\nDisko hau, dudarik gabe, aurrekoak baina bortitzagoa da, zuzenagoa. Badirudi oraingoan garunetik baino gehiago erraietatik atera zaizkizuela abestiak. Abesti luze eta aldakorrak egitetik laburrak eta gordinak egitera pasa zarete, orohar. Lehenagoko soinuarekin haustura bat egin beharra sentitzen zenuten?\nBai, oso zaila egiten zaigulako disko berdina grabatzea behin eta berriz. Halere, batek daki, hurrengoa antzekoa izango da agian. Adibidez, loop-arekin ibiltzeak asko lotzen gintuen, oso adi egon beharra dago eta hortik pixka bat askatu nahi genuen. Bere xarma ere badauka, baina pixka bat aurrekoarekin apurtzeko gogoa bagenuen.\n“Inprobisazioa baino gehiago geure arteko jolasak daude, biok dakigu zer nahi duen besteak eta elkarri zirikatzen diogu”\nSoinu zikin eta gogorragoa izatea ere hautu kontzientea izan da?\nSoinua baino gehiago, abiadura nabarmenduko genuke. Nahiz eta askotan batak bestea dakarren. Disko honekin egin duguna zera izan da: sortzen genuen gauza bakoitza ahalik eta azkarren jotzen saiatu. Niri, egia esan [Ibon da hizketan ari dena] rock-and-rolla orokorrean ez zait gustatzen, bueno, oso azkarra bada bakarrik. Geroz eta gutxiago entzuten dut eta pixka bat poserako musika iruditzen zait.\nOrain urte batzuk hiruko izatetik bikote izatera pasa zineten, abesti baten bertsioa egitea zer den ere berrasmatu zenuten eta orain badirudi Eten bera berrasmatzen saiatu zaretela. Etengabeko metamorfosian egon behar al duzue bizirauteko?\nBai, antza. Aurreko galderarekin lotuta, bizirik mantentzen gaituena ideia hori da: eta orain zer? Ezer asmatu gabe, baina geure burua zirikatuz toki eroso batean ez gelditzeko. Hori gabe ez genuke pizgarririk izango. Kantu bakoitzaren azpian ere badago entzuterakoan harrituko gintuzkeen zerbait bilatzeko nahia, horregatik hainbeste aldaketa, beste buelta bat eman izana ahotsei… ezuste horren bila. Hori guztia kantu bakoitzaren azpian eta baita disko bakoitzetik bestera ere. Hala ere, ez da egun batean geratu eta dena haustea erabakitzen dugula, kontzientea bai baina ohituraz egiten dugu azkenerako. Taldearen filosofia hori da finean. Gustuko ditugu soinu konkretu bat mantentzen duten taldeak ere. Gainera, denbora faltagatik, gutxi geratzen gara lokalean. Duela hamar urte, azken bost urte hauetan egindakoa urtebetean egingo genukeen. Horregatik izaten ari da etapa hau hain luzea: berez entsegu lokaleko denbora laburra izan da. Konturatu gabe bi urte pasa zitzaizkigun ahotsak grabatzerako, beste urtebete nahasketak egiterako… Abestiek denbora duten arren oraindik bizia dutela sentitzen dugu, funtzionatzen dutela. Gutxi entseatzean freskotasuna mantentzen dute abestiek, baina abesti berriak egiteko gogoarekin ere bagaude.\nBiok Le Noise taldean aritu zineten; Unaik Cordura eta The Extended Plays taldeetan ere jotzen du bateria eta Ibon hamaika proiektutan murgilduta ikusi ahal izan dugu, Manett edo Xabier Montoia lurtarragoetatik hasi eta Saliva edo Plu de Mekanisms martzianoagoetara. Zer da Eten zuentzat?\nLehentasunezkoa da. Adiskidetasun kontu bat ere bada; jotzen batera ikasi genuen eta hori asko nabari da, oso harreman erraza daukagu. Bikote bat izateak asko errazten ditu kontuak eta azken finean, geure lehenengo proiektua izan zen. Agian libreenak proiektu honekin gara, baliteke. Ez bakarrik musika alorrean, gauzak nahi ditugun bezala egiteko aukera ere bertan daukagu. Beste taldeek ere asko ematen digute, estilo erabat desberdinetan aritzeak geure jotzeko era moldatu duelako eta orokorrean asko aberastu gaituztelako, baina gure taldea hau da, besteetan taldekide sentitzen garen arren. Etenen adostasunera heltzea errazagoa da, ez du lanik ematen. Gustu antzekoekin hasi ginen nahiz eta gerora bakoitzak bere bidea egin duen, eta oraindik oinarria mantentzen dugu.\n“Guretzat arrakasta da Akauzazterekin jotzea, kontzertura lau katu etorri arren”\nIbon, zer kontatu ahal diguzu Far Far proiektuari buruz?\nAnder Barriuso teknikariak bere estudio berria probatzeko aspaldian elkarrekin jotzen ari ziren bere bi lagun handi gonbidatu zituen: Joseba Arrizabalaga (Fernalia) gitarrarekin eta Xabi Azkue (Después de Nunca) bateriarekin. Bost bat kantu grabatu zituzten eta Anderri tronpeta eta saxofoia gehitzea ideia ona zela iruditu zitzaion eta gonbidatu egin ninduen horiek grabatzeko asmoz. Egia esan, inoiz ez gara elkarrekin egon, noizbait topo egiteaz aparte. Badugu gogoa, baina ez dugu inoiz elkarrekin jo. Ez dakigu zer gertatuko den baina oso liatuta gaude hirurok eta urrun bizi gara…\nUnai, zuk lan berriak argitaratu berri dituzu Cordura eta The Extended Plays taldeekin. Zer kontatu ahal diguzu horiei buruz?\nThe Extended Plays hasi zirenetik ezagutzen ditut, 15-16 urte izango dira. Kolaborazioren bat egin nuen hasiera batean eta bateri jotzaileak taldea utzi zuenean logikoena ni sartzea izan zen. 60ko hamarkadako giro horretan sartu ninduten eta orain nahiko murgilduta nago: psikodelia, beat… Horren ondorioz, festibaletara joaten, diskoak erosten eta abar hasi nintzen. Lan gutxi argitaratu ditugu baina orain single berria atera dugu eta estatu mailan kontzertu handietan parte hartzen ari gara: Purple Weekend festibalean duela lau urte, aurten Euro Ye-Ye jaialdian jo dugu, hurrengo urtean Londresen joko dugu… Badirudi martxa hartu dugula eta izena lortzen ari garela mundu horretan, 40 urterekin bada ere (barreak). Cordurari dagokionez, lagunak nituen eta bateriak utzi behar izan zuenean kontzertu batzuetan beraiekin jotzea eskatu zidaten, eta jada sei urte pasa dira geroztik. Orain dela hilabete bostgarren diskoa argitaratu dugu, niretzat bigarrena izan dena, eta hasierako hardcoretik beste estilo batzuetan ere murgildu gara, rockeroagoak. Nire influentzia izango da, diot nik. Orain hasiko gara kontzertuak ematen, bai hemen, bai estatuan. Niretzat familiakoak bezala dira.\nEten taldera itzuliz, erraza al da zuena bezalako proposamen minoritario batekin Euskal Herrian ia hogei urtez irautea?\nErraza da ez dugulako arrakasta izateko nahikaririk. Abesti batean diogu arrakasta eta porrota gezurra direla. Zer da arrakasta? Guretzat ez da zifra bat, egiten dugunarekin gustura egotea, jotzeko aukera izatea baizik… Eta norbait ikustera badator, hobe. Guretzat arrakasta da Akauzazte-rekin jotzea, nahiz eta lau katu etorri ikustera. Edo aurrekoan bezala, Arrotzak eta Viva Bazookarekin jo, lagun zaharrekin egon eta berriak ezagutzea. Musikak eman digun gauzarik handienetakoa ezagutu dugun jendea ezagutu izana da, ez daukagu helburu gehiagorik. Zortea da Euskal Herrian dagoen gaztetxe sarea egotea, gurea bezalako proposamenentzat aterpe baitira. Zenbakiek garrantzi txikia duten espazioak behar ditugu, askotan diogun bezala, geure kontzertuetan askotan lehenengo eta azken lerroa berdinak dira-eta. Horrez gain, bai, askoz errazagoa da gurea bezalako talde bat existitzea Euskal Herrian kanpoan baino. Sarea handiagoa da eta aukera gehiago dago. Za! taldekoek komentatu izan digutenez, hona asko etortzen dira jotzera hain zuzen horregatik. Cuenca edo Bartzelonakoak bagina askoz zailagoa izango genuke dena, minoritarioak izan ala ez. Horren harira eta esan ohi denaren kontra, azken 20 urteotan panorama gutxi aldatu dela uste dugu, beti joan da jende gutxi kontzertuetara. Gureetara eta besteenetara. Egia da jende gazte gutxiago joaten dela eta aurpegiak berdinak izaten direla askotan. Ez diegu ezer egozten gazteei, ez badira etortzen zerbait hobea izango dutelako egiteko izango da. Autentizitatearen kontu hori oso gauza rockeroa da, guk egiten dugunak ez die zertan interesik sortu. Gu ere gutxi batzuk ginen. Dut adibidez, orain asko goraipatzen da baina taldea ikustera oso jende gutxi joaten ginen. Joseba Poncek kontzertuetan esan ohi zuen: “gutxi baina fidelak”. M-ak taldearen historia bera ere aztertzea besterik ez dago… Eta salmentetan berdin, musikari asko kexatzen diren arren guk ez dugu alderik nabari.\n“Esan ohi denaren kontra, azken 20 urteotan panorama gutxi aldatu dela uste dugu, beti joan da jende gutxi kontzertuetara”\nDiskoari izena ematen dion abestian diozue dena politikoa dela, ametsetatik musikara. Zertan da politikoa zuen musika?\nDena politikoa den tamaina berean; ez gehiago, ez gutxiago. Gauzak egiteko eran, bereziki. Gauza jakina da, baina, izatez, dena da politikoa. Kontua kontziente izatea da, jarrera kontu bat. Jarrera konkreturik ez omen duenak ere jarrera bat du, apolitikotasunik ez da existitzen, hori beste jarrera bat baita. Ez gara jarrera partidistez ari. Iraintzeko erabiltzen dituzun hitzak, adibidez, matxistak eta homofoboak izan daitezke. Aukeraketa kontu bat da azken finean, zein hizkuntza erabiltzen duzun eta abar. Ez da guk asmatu dugun ezer, feminismotik datorren “pertsonala politikoa da” lelotik ere badator eta seguraski lehenagotik ere planteatu izan da.\n“Fatxa al zara?” izeneko abestiaren muinaz galdetu nahiko nizueke. Fatxa askorekin egin al duzue topo ustez guztiz kontrakoak diren eremuetan?\nBai, bai. Dena den, letra gehienak guri buruzkoak dira, geure buruak zirikatzeko. Ez da gure asmoa inori leziorik ematea. Letra askotan geure buruari egin nahi diogu min. Zure ametsak edo dena delakoa politikoak direla diogunean lehen pertsonan ari gara eta “fatxa al zara?” diogunean “fatxa al naiz?” esan nahi dugu. Fatxa zara? Matxista zara? Inolaz ere ez, baina bai, hortik dator gero diogun esaldia: “zalantza handiak ditut”. Bigarren pertsonan idatzita dagoenak lehenengo pertsonan izan beharko luke eta galdera guztien erantzunak, “bai”. Besteen jarrerei dagokienez, bada bai, hortik hasten baita azken finean norbere jarrerak ere kuestionatzen. “Ez izan nenaza” entzutearen atzean badago jarrera nazkagarri bat, ez gara ari faxismoaren kontzeptuaz. Eta horrelakoak etengabe. Aipatutako bi abestiak antzekoak dira mezu aldetik baina autokritikoak izan nahi dute, berez. Oso erraz altxatzen dugu zerbaiten bandera baina gero geure buruak aztertzen hasterakoan… Esparru guztietan: ekologismoa edo elikaduratik hasita, jendea agurtzeko erara. Hamaika adibide jarri daitezke.\n“Ez da gure asmoa inori leziorik ematea. Letra askotan geure buruari egin nahi diogu min”\nArto Artian musika txikien katalogoko beste taldeekin emanaldiak eskaini dituzue, normalean espazio autogestionatuetan, KLOF fanzinerako abesti bat ere egin duzue, Fundación Robo kolektiboarekin kolaboratu duzue… Etenek zenbat du militantziatik?\n(Pentsakor) Ezer ez, agian. Berez, ez dugu ezertan militatzen, denborarik ez daukagulako batez ere. Gure ideietan militatzen dugu, gure jardueretan kontraesanak ezabatzen saiatzen gara. Arto Artian agian bai da nahiko militantea, atzean badagoelako diskogintzaren funzionamenduari buruzko filosofia konkretu bat. Koherentzia horren bilaketan, saiatzen gara, adibidez, musika Archive plataforman eskegitzen Bandcampen egin ordez. Myspace ez izatea garai batean, adibidez, oso arraroa zen eta askotan galdetzen ziguten horri buruz, gu inori ezer esaten hasi aurretik etortzen zitzaizkigun horri buruz galdezka. Facebookari buruz galdetzen digute orain. Besteek egiten dutena kritikatu gabe, baina saiatzen gara horrelako gauzak kuestionatzen. Gu bai kritikatu izan gaituzte horregatik, baina saiatzen gara, ahal den neurrian, gure musikaren gaineko erabateko kontrola izaten. Beti galdetzen dute zergatik ez dugun zerbait egiten baina inoiz ez digute esaten zergatik egin behar den. Gure porrotak ere baditugu hala ere, noski.\nAmaitzeko, Ezkerraldea eta punka aipatzean jende gehienari E letraz hasten den beste talde bat datorkio burura. Bi taldeek, printzipioz, ezer gutxi duzue komunean. Zer da punka orduan?\nBi taldeok Santurtzin jaioak gara… Hori daukagu komunean, Santurtzi eta lehenengo letra (barreak). Guretzat punka jarrera bat da, ez dauka zerikusirik gandor batekin ezta rockarekin ere.\nPunketik baino gehiago Estatu Batuetako hardcoretik datorren ildoa interesatzen zaigu, agian. Gauzei pare bat buelta eman eta beste modu batera egin daitezkeela planteatzea eta norberaren zaurietan atzamarra sartzea, egoera eroso batean geratzeko jarreraren kontra. Ez dakigu Eskorbutok horrelako kontuak kuestionatzen ote zituen, nahikoa zuten beraien arazoekin. Oso autodestruktiboak ziren eta gurea guztiz kontrakoa da, nahiz eta bai haiek eta bai guk nahi duguna egitea dugun ezaugarritzat. Dakizunarekin eta zeure eskuekin gauzak egitea. Ez dakigu, hala ere, Beat Happening bezalako pop taldeak ez ote ziren punkagoak.\nBai. Nahiago ditugu beste batzuk halere, RIP adibidez. Asko puztu da azken urteotan Eskorbutoren mitoa.\nETIKETAK:AkauzazteArto ArtianEtenXabier Montoia


Argiñeta, noiz? - - Anboto.org\nBixente Aizpurua Eguren (Irakaslea) 2022-01-14 10:07\nJavier Hurtadok, Turismo, Merkataritza eta Kontsumoko sailburuak, turismo jasangarritasuneko lurralde-plana aurkeztu zuen lehen faserako Europatik datozen 24 milioi eurotako partida eta guztira 67 milioi euro 2023ra arte Euskal Herrian turismoa bultzatzeko.\nLehenengo 24 milioietatik 11,7 milioi geratuko dira Bizkaian, honela banatuta: Bilboko Udalerako 4,7 milioi, Enkarterrietarako milioi bat, Gaztelugatxerako 1,9 milioi, Urdaibairako 2,1 milioi, Lekeitiorako milioi bat eta Lea Ibarrarako beste milioi bat\nOso ondo, baina non geratzen da Argiñetako Nekropolia, gaur egun Bizkaiko eta Euskal Herriko arkeologiaren esparruan lehen mailako ondare-elementua izanik, ezinbestekoa Erdi Aroa ezagutzeko aztarnategirik garrantzitsuena? Egunero pertsona asko bertaratzen da daukagun altxor hau ikustera, eta zer aurkitzen dute? Baselizako portikoa itoginez beteta, egoera txarrean baitago, zaborrak non-nahi, kotxe eta motoen gurpil markak derrapatzen ibili direlako, etab., etab., etab.\nArgiñetako Kofradiak, aho batez onartutako batzar batean, Baseliza eta ingurua udalaren esku utzi zuen honek babes eta zaindu dezan. Nora begira daude udala, Mankomunitatea eta Aldundia?\nAsmo handiak kaleratu dira, baina gauza gutxi egin da. Bertako hilobiak eta aztarnak gizaldiak eta gizaldiak zain egon dira eta daude daukaten garrantzia emateko. Turismoa bultzatzeko asmoa badago eta ondasuna bertan badaukagu jar ditzagun behar diren baliabideak etekin handiagoa ateratzeko. Lehenengo deialdi honetan Argiñeta ez da kontuan hartu, baina inguru hori maite dugunok ozenki eskatzen dugu hurrengo deialdietan hitzetatik ekintzetara pasatzea eta inguruak daukan balioa emateko egin beharrekoa egitea.


Enirio-Aralarrekiko ardura - Goierriko Hitza : Goierriko Hitza\nAbendu amaieran Enirio Aralarko mankomunitateak bere batzar orokorra deitu zuen, bereziki alkateak eta zinegotziak gonbidatuz eta baita abeltzainen sektorea ere, horrela erakunde publiko bat makurki erabiliz, sektore pribatu baten erabateko zerbitzura.\nJorge Garmendia eta Edurne Huesa\nAbendu amaieran Enirio Aralarko mankomunitateak bere batzar orokorra deitu zuen, bereziki alkateak eta zinegotziak gonbidatuz eta baita abeltzainen sektorea ere, horrela erakunde publiko bat makurki erabiliz, sektore pribatu baten erabateko zerbitzura. Batzar horretan 2015-2019 legealdiaren balantzea eta egindako inbertsioak aztertu ziren, horien artean, eraikitako eta epaitegian diren bi legez kanpoko pista ere bai.\nLegealdi honetan mankomunitateko arduradunek Aralar Natur Parkea izendatu aurreko garaira eraman dute erakundea, abeltzainen sektorearen interesak eta nahiak soilik kontuan hartuz eta, ondorioz, beste sektoreen ekarpenak mespretxatuz: zientzialariak, konserbazionistak, mendizaleak…\nUrte Berriak batzarrean ziren ordezkari politikoei arduraren zentzua ekarri izana espero dugu eta baita Aralar larreak baino askoz gehiago delakoaren konbentzimendua ere. Horretarako, Aralar, mundua leku den lurra dokumentala ikustea proposatzen diegu, Aralarko balioak ezagutu eta horren arabera ekin dezaten aurrerantzean.\n– Jorge Garmendia eta Edurne Huesa


Latxa arrazako ardia. Granja Escuela Haritz Berri\nLatxa arrazako ardia\ntxerri eta ardi\nDeitura Zientifikoa: ovis aries\nHiztegia: Ardia, aharia, axuria, bildotsa, arkumea. Artzaia, artaldea, artilea.\nBi mota daude, mutur gorria eta mutur beltza. Artile luzea eta kizkurra, ia lurreraino. Errapean bi titi dituzte. Animali gehienak, arrak zein emeak, adarrak dituzte.\nBelarjaleak eta hausnarkariak. Belardietan eta mendietan egoten dira gustoen. Estabulazioa ez dute ongi eramaten. Gogorrak dira hotza eta eguraldi txarrak jasateko.\nNafarroako mendialdean, Eusko Autonomia Elkartean eta Iparraldean aurkitu ditzakegu.\nEmeak urtea pasatxo dutela hasten dira umeak izaten, eta arrak berriz 20 hilabete behar dituzte ugaltzen hasteko. Ardi bakoitzak axuri bat edo gehienez bi izaten ditu. Bost hilabeteko ernaldia. Txikiak 4-5 hilabetez edaten diote esnea amari.\nEsnea, gehienetan gazta egiteko, neurri txikiagoan mamia. Haragia. Produkturik preziatuena esneko axuria da, 10-12 kilo dituela. Artilea berokiak egiteko erabiltzen da.\nLatxa arrazako ardiak jeitzi egiten dira, eta denboraldi batean 90-100 litro ematen dituzte. Gehiena Erronkari edo Idiazabal Gastaren Jatorrizko Izendapeneko gaztak egiteko erabiltzen da. Gazta bat egiteko 6 bat esne litro behar dira.\nUntxien eta txerrien ukuilua animaliak\nConejos, ovejas y cerdos – Untxien, ardien eta txerrien


Irekia Eusko Jaurlaritza - Gobierno Vasco :: Eusko Jaurlaritzak eta Kultura Ministerioak ia 40 kultur ekintza antolatu dituzte euskadiko Done Jakue Bidea sustatzeko\nEusko Jaurlaritzak eta Kultura Ministerioak…\nFrantziako Bidearen eta Portugaleko Bidearen ondotik hirugarren ibilbide erabiliena da\nAurten Done Jakueren urtea denez, Done Jakue Bidea Euskadin sustatuko duten kultur jarduerak biltzen dituen asmo handiko programa aurkeztu dute gaur Antonio Rivera Kulturako sailburuordeak eta Pilar Zorrilla Merkataritza eta Turismo sailburuordeak. Biok azpimarratu dutenez, Eusko Jaurlaritzako Kultura Sailak eta Industria, Berrikuntza, Merkataritza eta Turismo Sailak apustu garrantzitsua egin dute, Kultura Ministerioarekin eta Sociedad Estatal de Conmemoraciones Culturales (SECC) erakundearekin batera, Done Jakue Bidearen Euskadiko ibilbideak bultzatzeko. Guztira 37 kultur jarduera (agian beste baten bat ere gehituko da laster) programatu dira hiru lurralde historikoetako 22 udalerritan.\nProgramak, besteak beste, kale-antzerkia, kontzertuak, erakusketak, Done Jakueren bideak eta ipuin-kontalariak jasoko ditu. Euskal Herriko Unibertsitateak (UPV/EHU), gainera, Iparraldeko Bideak aztertuko dituen jardunaldi bat programatu du Donostiako Miramar jauregian egitekoak diren Udako Ikastaroetan. Bertan, datorren uztailaren 22an, irakasle, historialari eta nazioarteko kulturako espezialistek hartuko dute parte, adibidez, José Ángel Barrio historialariak, Toti Martínez de Lezea idazleak edo Itziar Aguado irakasleak. Kultur ekitaldien plan honen bitartez, Done Jakue Bideareki loturiko pasarteak birsortuko dira Bideko toki esanguratsuenetan.\nEuskadiko Done Jakueren Bideak -bai Kostakoak bai barrualdekoak- aukera ugari eskaintzen ditu kultura eta turismo aldetik ibilbide osoan. Kultura aldetik, itun bat dago iparraldeko beste erkidego batzuekin batera Kostako Bideak Gizateriaren Ondare kategoriak lortzeko, Frantziako Bideak 1993an lortu zuen moduan.\nEuskadiko ibilbidearen gorakada azken urteotan nabaritu da gehien bat. Kostako Bidea, gaur egun, erromesen hirugarren ibilbide erabiliena da, Frantziako Bidearen eta Portugaleko Bidearen ondotik. 2009an, 17.000 ostatu-gau baino gehiago erregistratu ziren, hiru urte aurretiko datuaren halako hiru, kasik. 2008an, aterpetxeetako ostatu-hartzeen kopurua 3.300 emendatu zen, hau da, aurreko urtea baino %23 gehiago.\nBideak, bestalde, 2009an euskal turismoari milioi erdi euroko sarrera ekarri ziola kalkulatzen da. Estatistiken arabera, Euskaditik pasatzen diren erromesen erdiek erlijioak bultzatuta bidaitzen dute, eta beste erdiek interes turistikoengatik.\nAntolatu diren 37 jardueren artean, sei Araban izango dira, zazpi Bizkaian, eta bederatzi Gipuzkoan. Egutegia Bermeon hasi zen joan den astebukaeran, kale-atzerkiko talde batek Ibilaldian eskainitako ikuskizunarekin, eta abenduan amaituko da, BECen egingo den Gabonetako Haur Parkean.\nEuskadiko Done Jakue Bideak 85 udalerri zeharkatzen ditu, 462 kilometro luze da eta 43 aterpetxe ditu. Eusko Jaurlaritzak aurten Plan Zuzentzaile bat landu du, Euskadiko Bidearen egungo egoerari buruzko azterketa xehe bat egiten duena eta datozen urteetarako jarduketa-multzo bat jasotzen dituena.\nBilbo, 2010eko ekainaren 3a.\nPROGRAMACION_DE_LA_SECC.doc 90 KB (application/msword)\nPrograma_de_actuaciones-des... 70 KB (application/vnd.openxmlformats-officedocument.wordprocessingml.document)\nPROGRAMA_DE_ACTUACIONES_201... 100 KB (application/msword)\nAntonio Rivera Kulturako sailburuordea eta Pilar Zorrilla Merkataritza eta Turismo sailburu


Iritziak - Lasarte-oria - Txintxarri.eus\nGorka Alvarez 2021-02-05 07:30\nIritzi bat ematea eskatzen zaio askotan zutabegile bati. Gai baten inguruan, karaktere muga batekin. Iritzia elementu lotesle bezala ikusten da. Zergatik baina? Iritzia, sailkatzeko tresna gisa ere erabiltzen da; bai horrela dela uste dut.\nBeltza edo zuria, busti egin behar zara, zirt edo zart. Adostasunak, sinergiak edota erdibideko puntuak ez daude modan. Bada jendea, grisa gustuko duena, grisetan mugitzen dena eta ez duena zertan baterako edo besterako bidea hartu beharrik. Pertsonalki ulertzea kosta egiten zaidan jarrera bat izanda ere, kasu askotan pertsona hauen gaitasun horretatik asko ikasten dela esan dezaket. Ezin ditut jasan ordea gizarte honetan iritzia ematerako orduan barneratuak ditugun hainbat ohitura.\nGizakia, animalia soziala izaki, elkarbanatzea gustuko du eta ardien gisara aritzen da askotan adibidez militante zaren alderdi politikoaren ildo nagusiak zehazturiko iritzi guztiak berretsiz, nahiz eta zure egunerokoan erabat kontraesankorrak diren ekintzak burutu. Hitzetan sendo, ekintzetan ahul. Neurri handiagoan edo txikiagoan guztiok egiten ditugulakoan nago eta ez naiz soilik politikaz ari; iritzi horiekiko jarreran oinarritzen naiz. Gureak bailiran saltzen ditugu irmo besteen aurrean, ustezko pentsakera horren defentsan, gure ideologia edo sineste baten aitzakian, kasu askotan dimentsio ezezagunetako interesak ezkutatzen dituzten arren. Gure eguneroko errealitateak, urrun kokatzen gaitu sarritan. Horrenbeste babestutako iritzi horri errespetua faltatzen diogu, korronte horren estereotipo eta pentsamolde guztiak geureganatzen saiatzeraino, nahiz eta jakin gure barnean ez dugula bat egiten erabat ikuskera horrekin eta azken finean gure ideia askori traizio egiten ari garen, sekula jakingo ez dugun arrazoiren baten mesedetan; taldean babestua sentiaraztearen truke.\nBigarrena, nire iritzia berezia dela sentitzea. Besteengandik desberdin izatea bai, hori bai modan dagoela. Horretarako muturretara bideratzen dut nire pentsamolde horren oihartzuna, oihartzuna diot, gerora horrek ekar litzakeen albo ondorioak ez baititut kontutan hartzen eta horrekin beste edozeinen ideia edo iritzietatik aldentzen naiz. Nire iritzi oso desberdin bat sortuz, jada erroturik dagoen iritzi korronte baten barruan. Ekologismoarekin gertatzen da hori adibidez. Zinez gure burua oso berdetzat dugun jende asko lanera joaten gara autoz, erosotasun hutsagatik lantokia kilometro gutxi batzuetara izan eta hainbat aukera garbiagoak izanda ere. Gero, hori bai lagun arteko solasaldietan edota asteroko elkarte ekologistako bileretan, bulegorako egur berrerabilgarriz egin dituzun altzarien argazkiak erakutsiko ditugu, izan ere, egurra eta altzariak IKEAn erostea ez da zinez berdea den pertsona baten hautu egokia eta oraindik gutxiago bereizgarri egingo gaituena. Material birtziklatuz egindako belarritakoak erabiltzeak, albokoak darabilen iPhonearen alboan aurrerakoiago edota bereziago sentiarazten gaitu. Ni berdea naiz eta zu aldiz…\nHirugarren jarrera desatsegin bat ere oso barneratua ikusten dut gure artean. Isiltasuna ez errespetatzea, iritzi moduan ez hartzea. Isiltzen dena, beti baztertua uzten da edota guztiari “amen” egiten diola esaten zaio. Askotan isilean dagoen horrek bere argudioak izango ditu pentsatzen duena ez plazaratzeko. Izan foro horren ildo nagusiarekin aurkakotasuna helarazteko beldurra, izan berehalako eta zentzugabeko umiliazio edo gutxiespen ariketa deitoragarri eta dohako bat izanen delako trukean jasoko duena. Beltza ala zuria. Forofismoarekin estuki lotua ikusten dut. Kirol munduan oso zabaldua, politikan ere oso errotua eta gizartean naturaltasunez onartua. Iritziak, gaur egun prezio sozial bat dauka eta adierazpen askatasunaz ahoa betetzen zaigun bitartean, egunerokoan nahi gabe askotan eta beste batzuetan nahita azpiratzen ditugun iritzi, isiltasun eta jarrerei gehiago erreparatu beharko geniekeela uste dut.


Aurkariaren eraginkortasunaren aurrean erori egin zen Lauburu Ibarra Mahala - Lauburuke\nLauburu Ibarra Mahalak 4-8 galdu zuen Otxartaben aurrean, honela bere hirugarren porrota jarraian gehitu duelarik. Aitor Arevaloren mutilak lehenengo bi sailkatuen kontra jokatutako partida onetik zetozen, baina orduan erakutsitako maila dezente jaitsi zuten eta ate aurrean eraginkorragoa izan zen talde bizkaitarraren aurreran erori ziren.\nNorgehiagoka ez zen bertako taldearen aldeko hasi, 30 segundora baloia galdu eta bisitariek 0-1ekoa egin baitzuten. Aurkaria erasorako ideia oso garbiekin etorri zen Ibarrara, presio irteeretan aurre-fabrikatutako jokaldi asko eta baloia bandatik ateratzen zen aldi oro joko zuzena. Hamargarren minutuan bisitariek 0-2 egin zuten eta minutu bat beranduago Cuadradok 1-2koa sartu zuen Oihan Arrospiden kontra egindako penalti bat gauzatu zuenean. Gol honek animoak eman zizkion taldeari eta bi minutura, Alvaro Alonsoren bandako ekintza batean aurkari batek bere atean sartu zuen markagailuan berdinketa ezarriz. Ibarrakoen pozak ez zuen asko iraun hala ere, hiru minutura bi golen aldea jarri baitzuten bisitariek, lehenengo zatiaren amaieran markagailua 2-4ko emaitzarekin utziz.\nBigarren zatiaren hasiera lehenengoaren antzerakoa izan zen, 30 segundora Otxartabek 2-5ekoa egin zuen. Taldeari kasta atera zitzaion orduan eta norgehiagokaren unerik onenak izan zirenetan, bisitaria bere arean erabat inguratu zuen eta aukerak bata bestearen atzetik sortu ziren. 13 minutuen faltan Iraitz Beak 3-5ekoa jarri zuen markagailuan eta minutu bat beranduago Martin Ibarbiak 4-5ekoa egin zuen. Denbora geratzen zen oraindik eta norgehiagoka iraultzeko aukera bazegoen, baina taldeak defentsan ez zuen nahikoa intentsitate erakutsi eta bisitariek inguratzen ziren guztietan gola hurbil ibiltzen zen. 10 minutu falta zirela eta minutu bakar batean aurkariak 4-7ra igo zuen markagailua. Bertako taldeak bostekoa atera zuen eta saiatu zen, baina azkenean 4-8ko emaitzarekin amaitu zen.\nNorgehiagokaren amaieran entrenatzaileak irakurketa hauxe egin zuen: “Taldeak ez du behar bezala lehiatu, ez gara konpromisoak eskatzen zuen neurrira egon. Talde batek motibazio maila bera izan behar du talde baten edo bestearen kontra jokatzerakoan; ez bada horrela egiten edozeinek irabaziko dizu. Defentsa-lanetan intentsitatea falta izan zaigu eta horrela zaila da irabaztea. Talde honek 18 gol sartu dizkigu, jaso ditugun gol guztien heren bat, hain zuzen. Sartu dizkiguten golen analisia egiten badugu, oso leku txarrean geratzen gara. Gaurko porrota bidezkoa izan da; jardunaldi bakoitza klubarekiko errespetu eta fideltasun osoarekin baloratzeko balio izan behar digu”.


Giza Eskubideak: argi-ilunak argituz (III)\nGaurkotasuna eta injustiziaren kontrako ipar-orratz.\nZintzoak izan behar dugu. Historian lehen aldiz, giza-eskubideak aztertu eta euren agendetan mantentzen dituzten nazioarteko erakundeak ditugu. Horrek ez du kentzen, ordea, gero eta gizatasun gutxiago duten gerrak bizi-bizirik egotea eta giza-eskubideak urratzen jarraitzea hainbat eta hainbat estatutan, baita nazioarteko hitzarmenak onartzeko arazorik izan ez duten estatu demokratiko zenbaitetan ere.\nHala eta guztiz ere, umiliazio eta jazarpen fisikoarekiko gaitzespena, eskubide murrizketen ukazioa… gaur egun jada gutxi-gehiago onartuta dauden giza duintasunaren edo gizarteko kide ororenganako errespetua bezalako oinarri moral eta etikoen parte dira jada.\nHorregatik, argi-ilunez beteriko balantzea egin arren, giza-eskubideek bidegabekerien aurkako borroka artikulatzeko elementu baliagarriak izaten jarraitzen dute, giza-duintasuna eta biktimen justizia beharra erdigunean jarriz eta lan-eremua bera markatuz; etengabe eraikitzen doan heinean, lan-eremu horretara eskubide berriak gehitu beharko ditugu, ezinbestekoa baita adierazpena sortu zenean hura bultzatu zutenen eremu kognitiboetatik eta sentsibilitateetatik at gelditu ziren eskaera eta onarpenak ere integratzea.


Laize MC - Kulturklik\nHarentzat rapa injustiziak salatzeko eta giza eskubideak defendatzeko arma bat da. Abesti bakoitzean erritmo ezberdinak nahasiz, jaia eta borroka batera joan daitezkela erakutsi nahi du. Hasiberria izanda ere, rapan ezarrita dagoen irudi androzentrista eta harroputza eraldatu eta irudi feminista, iraultzaile eta euskalduna bihurtzea du helburu.\nGonbidapenak eskuratzeko 3 bide egongo dira azaroaren 18tik aurrera. Goizeko 10etatik aurrera irekiko dira hirurak:\n- Bibe plataforman.\n- Telefonoz eskatuta (615.986.832), 10:00etatik 12:00etara.\n- oihaneder@oihaneder.eus helbidera idatzita:\n- Telefono edo email bidez jasotzen diren datu personalak Bibe plataforman sartuko dira. Behin jarduera amaitutakoan, datu guztiak ezabatu egingo dira.\n- Gonbidapena paperean inprimatuta edo edozein gailu mugikorretan eraman daiteke.\n- Gonbidapenak agortu arte.\n- Egoerak eta Lehendakariaren urriaren 26ko 36/2020 dekretuak eskatzen dituen segurtasun baldintzak (higienea, segurtasun distantziak, edukieraren kontrola...) bermatzeko neurriak hartuta gauzatuko da jarduera hau, eta tokian tokiko argibideak momentuan jakinaraziko dira jarduerak modu egoki eta seguruan burutu daitezen.\n- Jarduera hau doakoa da, baina edukiera mugatua izango denez, gonbidapenak aurrez eskuratu beharko dira Oihanederren webgunean; horretarako emanaldia baino astebete lehenago irekiko da aukera, eta hasi baino ordubete lehenago itxiko.\n- Jarduerara 10 minutu lehenago etortzea gomendatzen da.\n- Jarduera hasi eta 5 minutura gonbidapenek duten balioa galduko dute.


Gu ere Putzuetan plast egitera animatuko gara!\nGuraso.eus eta Txatxilipurdi elkartetik herri, hiri eta inguruak jolaserako erabiltzera animatu nahi dituzte herritarrak, heldu zein haur! Honetarako, “La ciudad del juego” proiektuan ispiratuta, Putzuetan Plast! ekimena antolatu dute.\nGuraso.eus eta Txatxilipurdi elkartetik herri, hiri eta inguruak jolaserako erabiltzera gonbidatu nahi dituzte. Honetarako, “La ciudad del juego” proiektuan ispiratuta, Putzuetan Plast! ekimena antolatu dute.\nEkimen honen bitartez hiri, herri, auzo edo natur inguruetan dauden putzuek jolaserako eskaintzen diguten aukera balioan jarri nahi dute. Euriak jolaserako eskaintzen digun aukera aprobetxatuz, putzura salto egin eta zipriztintzearen gozamena aldarrikatu!\nBeraz, helduontzat ustez desatsegina den zerbait gozamenerako aukeran bilakatu nahi dute, esperientzia honetara haurrak, nerabeak, gazteak, helduak zein aiton-amonak gonbidatuz.\nGuztiok jolastu izan dugu putzuekin, haurrek putzuen gainean ilusioz egiten dute salto, esperimentatu egiten dute uretan inguruneak egiten duen isladarekin, gozatu egiten dute plisti-plasta egiten. Ekimen txiki honekin, haurrek zein helduek horren sinplea eta gure ingurunean garai honetan horren ugaria den zerbaitekin jolastea proposatu nahi dute, urarekin.


emakume | Goierriko Hitza\nEtiketen Fitxategia | emakume\nGerra bizi zuten emakumeei buruzko dokumentala egin dute SeguranBy Goierriko Hitza on 2013/09/27 in Gizartea Herritar talde batek, Parekidetasun batzordearen eta Farapi enpresaren laguntzarekin, gerra eta gerra ondorengo urteak bizi izan zituzten emakumeei buruzko dokumentala egin du. Etzi aurkeztuko dute, 12:00etan, Segurako kultur etxean. Dokumentalean herriko bost emakumeren testigantzak jaso dituzte: Joxepa Arrondo, Maria Arrondo, Maria Alustiza, Margarita Telleria eta Pilar Mujikarenak. Igandeko ekitaldian bostek parte hartuko dute. Eskerrak eta [...]\nBaliarrainen hilda topatu dute atzotik falta zen emakume ordiziarraBy Goierriko Hitza on 2013/04/12 in Gizartea SOS Deiek jakinarazi dutenez, Baliarraingo Ibiur urtegian hilda topatu dute atzodanik falta zen 68 urteko emakume ordiziarra.\nEmakume etorkinak gizartean txertatzea helburuBy Ordiziako Hitza on 2012/10/26 in Ekonomia, Gizartea Ordizian bizi diren emakume etorkinen jabekuntza eta protagonismo soziopolitikoa lantzeko proiektu baten berri emateko aurkezpen irekiak egingo dira gaur eta bihar. Gaur bi aurkezpen egingo dituzte Barrena kultur etxeko 7. gelan (10:30-12:30 eta 16:30 eta 18:30), eta bihar beste bat egingo dute D’elikatuz zentroan, 16:00etatik 18:00etara. Ordiziako Udaleko Migrazio, Berdintasun eta Gizarte Ongizate sailek jarri dute martxan emakume etorkinen errealitatera gerturatzeko egitasmo hori, Garaipen elkartearen laguntzarekin. Emakume etorkinen espazio multikulturala hainbat helburu lortzeko sortu dute: laguntza eta elkartasun sarea sortzeko; emakumeek haien eskubideak ezagut ditzaten; norberaren osasun fisikoa eta mentala hobetzeko; eta aisialdiari eta ondo pasatzeari tartea egiteko. Bakarrik ez sentitzeko Deserrotzeak, familia ingurukoen banaketa fisiko eta emozionalak –batez ere seme-alabena–, bizileku berrietan sentitzen den bakardadeak, egoera ekonomikoak, lan prekarioak eta beste hainbat baldintzek «egoera ahul batean» kokatzen ditu emakume etorkinak, eta tristura, depresioa, estresa eta antsietatea bezalako gaixotasunak jasaten dituzte. Bilgune honen helburua harreman sare afektibo eta solidarioa sortzea da, bakarrik ez sentitzeko, beste emakumeen laguntza bilatzeko, diskriminazio eta indarkeria egoerak salatzeko, eta haien egoerari irtenbideak bilatzeko. Garaipen elkartekoek diotenez, gune horiek «irekiak» izango dira, eta prozesuan zehar edozein emakume etorkin txerta daiteke. «Espazio hau behar duenarentzat eta behar duen momenturako sortuko da». Hitz egin beharreko gaiak taldean erabakiko [...]\nEmakumeenganako indarkeria salatuko dute gaurBy Ordiziako Hitza on 2012/06/07 in Gizartea Hileroko lehen ostegunetan egin ohi duen bezala, Kimetz emakume elkartean emakumeen aurkako indarkeria salatzeko kontzentrazioa egingo du gaur, 20:00etan, Ordiziako Plaza Nagusian. Indarkeria mota hori bukatzea gizarte guztiaren ardura dela gogoratu du…\nTaldean korrika eginez gozatuBy Ordiziako Hitza on 2012/05/31 in Aisia, Gizartea, Kirola Berdintasun gaietan aditu Idoia Lekuek generoari, kirolari eta osasunari buruz D’elikatuzen herenegun arratsaldean eman zuen hitzaldiaren aurretik hartu dute kazetaria Mari Jose Jauregik eta Reme Mansok. «Guretzat apropos antolatutako hitzaldi bat da, eta parte hartu beharra daukagu», esan dute biek ala biek. Majori kiroldegiaren eta Ordiziako Udaleko Berdintasun sailaren ekimenez sortu berri den Emakumeen Korrika Taldeko partaideetako bi dira. Emakumeen jarduera fisikoa sustatu asmoz egin zuten taldea sortzeko deia, eta harrera bikaina izan du, hogeita hamar emakumetik gora ari baitira bertan parte hartzen. Manso Ordiziakoa da eta 48 urte ditu. Umetan abiadura lasterketetan parte hartu izan zuen, baina ez sekula iraupenekoetan, eta taldean parte hartzea «muga bat gainditzea» bezala izan da harentzat. «Altamirako pistan buelta bat ematea gogorra egiten zitzaidan lehen, eta orain hamar ematen dizkiodala ikustea handia da niretzat». Mansok garbi zuen taldean parte hartu behar zuela, eta «gehiago emakumeentzat bakarrik zela ikusita». Bestelako kasua da Jauregirena. Donostiakoa jaiotzez, Itsasondon bizi da, eta astero Majoriko saunara joateko ohitura du. 44 urte ditu. «Nik asmo handirik ez nuen taldean parte hartzeko, baina saunako lagunek animatu ninduten. Aurreneko egunetan ito antzera sentitzen nintzen, baina hortik aurrera oso gustura nabil». Harentzat ez da aparteko erronka izan korrika egiten hastea, aurrez ere korrika [...]\nAzokako emakume baserritarrak omendu ditu KimetzekBy Ordiziako Hitza on 2012/05/23 in Ekonomia, Gizartea, Kultura Ordiziako Kimetz emakumeen elkarteak asteazkenero-asteazkenero azokara joaten diren emakumeak omendu ditu gaur goizean. Emakume horiek bai baserrian eta baita azokan egiten duten lana ikusarazteko antolatu dute omenaldia, Belen Balerdi Kimetzeko ordezkariak nabarmendu duenez. Laura Gomez Gipuzkoako Foru Aldundiko Berdintasun zuzendariak eta Igor Eguren alkateak ere parte hartu dute ekitaldian. Kimetzek eta Farapi antropologia aplikatuko zentroak elkarlanean egin duten Gaur 8 azokan ikus-entzunezkoa 09:00ak geroztik ikusi ahal izan da plazan zehar jarri dituzten telebistetan. Bost emakume baserritarren testigantzak biltzen dira 13 minutu pasako dokumentalean. Hauek dira protagonistak: Miren Jauregi (Aiesta-Beltza baserria, Arama), Amaia Alkorta (Kalbario baserria, Idiazabal), Itziar Etxeberria (Lizarraga baserria, Zaldibia), Maria Rosario Urretabizkaia (Agerre baserria, Arama) eta Anttoni Murgiondo (Beheko etxe baserria, Gabiria). Ondoren omenaldia Azokan urte gehien daraman Agustina Lopetegiri eta azokan familiako laugarren belaunaldiko ordezkari den Itziar Etxeberriari emakume baserritar bat irudikatzen duen oroigarri bana eman die ondoren Kimetz elkarteko ordezkari batek, eta dokumentalean parte hartu duen emakumeak gehituta, taldeko argazkia atera dute ondoren. Ekitaldia bukatzeko, Kimetzeko ordezkariak emakumeei oroigarriak banatzen aritu dira\nEmakumeen aurkako indarkeria salatzeko bilkura, gaurBy Ordiziako Hitza on 2012/05/03 in Gizartea, Politika Gaur arratsaldean, 20:00etan, emakumeenganako indarkeria salatzeko hileroko kontzentrazioa egingo dute Ordiziako Plaza Nagusian. Kimetz emakume elkarteak egin du deialdia, eta herritar guztiei egin die parte hartzeko deia, indarkeria horrekin amaitzeko…\n‘Molestias clownicas’ antzezlanaBy Ordiziako Hitza on 2012/04/30 in Antzerkia, Ekitaldiak Virginia Imazek Molestias clownicas antzezlana egingo du D’elikatuzen maiatzaren 28an, 19:00etan. Ordizian kirolean 3. astearen barruko ekintza da.\nEmakumeen korrika taldearen aurkezpena 18:45ean izango da, ez 19:00etanBy Ordiziako Hitza on 2012/04/19 in Aisia, Gizartea, Kirola Gaur arratsaldean aurkeztuko dute D’elikatuz zentroan emakumezkoen korrika taldea. Ekitaldia 19:00etarako iragarrita bazegoen ere, 18:45era aurreratu behar izan dute gaur bertan. Ordiziako Udaleko Berdintasun sailak eta Majori kiroldegiak sustatu…\nBihar ez da Kimetzen elkarretaratzerik izangoBy Ordiziako Hitza on 2012/04/04 in Gizartea Hileko lehen ostegunetan emakumeen kontrako indarkeriaren kontrako elkarretaratzea deitu ohi du Ordiziako Kimetz emakume elkarteak, baina apirilari dagokiona –bihar izango beharko litzateke– ez dela egingo jakinarazi du elkarteak, Aste Santuko opor…\nOndo pasa biharko eguna.http://goierri.hitza.info/files/2013/12/SAM_1894-237x300.jpgEkain Imaz Agirre irakurri gehiago » Guztiak irakurriEskelak Juli Telleria Berasategi\tMarino Izagirre Ormazabal\tGuztiak irakurriBereziak\tBerriketan.info Viewing item 1 to 5 (of 5 items) Eskunabarra posted an update 3 hours, 9 minutes ago\nIndependentistak manifa eta mitin jendetsua atzo Durangon inposizio egunean, Eskoziako musika, Catalunya-ko senyera izardunak, Amuriza aita eta alabaren bertsoak, Ariznabarreta, Llach-en L’ estaca abestiarekin amaitzeko Unai Oiartzun posted an update 15 hours, 49 minutes ago\nUnai Oiartzun posted an update 16 hours, 46 minutes ago\nIgor Susaeta posted an update in the group Durangoko Azoka 2013 18 hours, 49 minutes ago\nUnai Oiartzun posted an update 19 hours, 21 minutes ago


Elorregi-auzo barrutia urteko jai nagusietan sartzera zijoen. Ain. zuzen, San Joan eguna ospatzen zuten-da.\nAurreko egunetik, ate, ta leio buruetan apaingarri jarriak zituzten, elorri ta lizarrezko kurutze abartxoak, goiz-goizetiko eguzkian suaz, zimeltzen asiak... Bide-kurutzetan, edo-ta, etxe aurreetan aurreko illunabarrean egiñiko su-adierazgarriaren auts-pillo, ta illinti mozkote aiek, auspean txingar zirela bere-berean zirauten arteraiñoan...\nElizatxo jaso berriaren aurre zabalduran, urteero zutitu oi zuten makal-ondo irmo bezin liraiña, errotu berri zituen kimu beratxak, zimelez buruz-beera jiratuak aiek ere; ta mutikote gogortuek igo-jeetxian gibela bota bearrez zebiltzalarik azal labaindua, ta onen albora, oin bitara sartu zitezkean bi pago-gerri, laurkituriko besagen gaiñetan iltzez josiak, aizkol-jokua zela, alegia, meza ondorerako zeukaten ikuskizuna, onekin adieraziaz.\nAin zuzen, Joxe-Prantxisko iritxi zen unetxo artantxen Meza-nagusia bukatu, ta bat-batean elizpetik irtenaz, egurrak tolestuak zeuden tokira, ta auen jirara jarriaz zijoazen ikusmin ziren auzotarrak.\nZuzen baiñan zuzenago, naiko pentsakizunez errotua zijoen Zabaletako basa-mutillak ere ezingo zuen ikuskizun ura galdu, ta goiz artan lentxoago ez irtenaz mindurik, ala ziotzan bere baitan:\n«Ordubete lenago irten baniñukan meza entzun nezakeana... Baiñan, gaurkoa beiñepein apezan .. kapelarako bearko...»\nBidealdi luzea gurdi-bideak utzirik, urbil-bidez eta basoz-baso igaroaz gero, nekatua zetorrelarik, etzen arritzeko izango atsedendu nai izatea; bestetik, jokurako moko-mokoan zeuden enpor aiek ikusteaz irrikitzen jarri, ustekabeko ekitaldi ura ikusteko beta noi-nai etzuen izango-ta.\nAbian, egur gaiñetan tente jarri aizkolariek, mutil irmoek ezik, zaintsuek ere ziruditen. Bat, auzotarra zen, erguendarra bestea; ta elkarri esku emanik apezak Agur Mariak esatean, eta onek esku-txaplatakoa egitearekin bat-batean, aizkorak altxa zituzten aizkolari biek. Altxa, ta egurrean sartu begi-begiraiño.\nOlakoetan oi den bezela, bazuten mutillak nork aize eman. Nork erakutsi. Zeiñek txalo jo... Jakiña, auzotarrek auzotarrak, erguendarrek berenari. Bakoitzak bere astoari alea...\n—Artu zabaletik moteil...!\n—Arrotu ezpal oiek!!\n—Jo zak ortantxen!!\n—Eurea duk eta... Eutsi!!\n—Nasai moteil... Ez estutu!!\nOek eta antzeko deadarrak entzun zitezkean aalik eta enporrak ezpalduko zituzten bitartean, eta ala guziz, jokua azkeneraiño berdiñean eraman zuten. Orduantxen elorregitarrak iru aizkolkagatik bakar-bakarrik erguendarra autsi zuen.\nBazuten nor jaramon egin egurrak ebaki ondorenean aizkolari biek ere, batik-bat, irabazlearentzat ziren goramenik aundiñentxoak, bere oillalurrekoek besoetara ta bizkarrera altxatzen zutelarik.\n«Nere besa-makillak gauza izan baitukan...» Esango zuen noski Joxe-Prantxiskok berekix, baiñan alaere etzuen erronkarik jo.\nEtxera irten, edo giro artara murgildu, orduantxen zeukan jokua basa-mutillak, baiñan gosari orde izana zuen erasoaren zipiztiñak aldian-aldiro goralarria zemakien-da, oba etxerakoari eldu.\nOntan, ustebarik, leenez ezaguna zuen Pantxike mutilloarra beste gazte batekin, berari begira ta parre-xirriz zeukana konturatu zen bat-batera. Pozgarri noski lau illabete gonazkorik ikusteke zegoen gaztearentzat etxeruzkoan basa-bide bakartian joan aal izateko izlaguna, ta aiekana urbildurik itz eman ziotzen:\n—Egun on... Zer zabiltzate oneraiño urrunduak... ?\n—Zu zedori ere, ez dakit nola zabiltzan gaur emendik...\n—Badakizu, San Joan dela.\n—Bai, ori jakiñean etorriak gera.\n—Egun osorako etorriak, edo aurki etxeratzeko asmoan? Elkarrekin joango gera...\n—Ez orixe. Gaur beinepein egunari berea eman bear diogu... Osabakana goaz bazkaltzera aizpa biok. Ez dire noiz-nai orrelako jaiak...\n—Urtean beingoa noski, San Joan eguna... Neroni ere onetxek nakarki oillalurrera; gaurko eguna jaitzen deguta...\n—Baso-lanak bukatuak edo...? Udaldi osorako ikazkintzara joana ziñala jakiñean nengoen-da...\nGarratza benetan galdera zulakorrari erantzun bear izatea. Itzal illuna sartuerazi ziotzan beintzat mutil ozminduari, ta mingain axalean zeukalarik, gorputz guzia ikaralarriak artuaz, une baterako mutu gelditu zen.\nMaitasun izpi-mizpiek, leenik ukutua noski, ta nexkan alboz-albo zegoelarik, onen begi-ninietako ñirñira eztiak txorabio gilia zemakion. Apika, zurikeriz jardun giroko etzegoen goiz artan, gutxiago aingeru berdingabe ura gezurtatzeko, ta ez zitzaion besterik jaio ere: gertatu zitzaionan berria oso-osoan ematea baiño.\n—Ez dakit nola esan ere... Bai, ta ez. Lanak aurreratuak ditugu, oraintxen erdi-purdi edo olatsu gelditu dire. Alaere, bukaera ematerako udazken berandua iritxi litake. Baiñan aurtengo baso-lanik aundiñentxoek egin ote ditudan... Ez dakit berriro igoko naizen ere, gaurko eguna izanik, biar goizean itzultzekotan nendorren baiñan... Segoroxean, bide auetan ez gera trikextuko berriro...\nOraiñaldian beiñepein eskurago ere badituzu lantegiek. Peatza-miñetarako esku-indar ondoren dabiltza egiñaletan. Zer derizkiozu lur-azpiko lanaz...?\n—Lur gaiñekoa zer den jakiñean gaude-ta...\n—Aste buruko berria dezu, ta egun-sari ona eskeintzen omen dute.\n—Jakiteak ez du ogirik eskatzen.\n—Badakizu gure etxa-buruan dituztela lo-tokiek. Aruntza azaldu ezkero... biar bertan joan-da ere artuko zaituzte.\nBiar beintzat ezingo naiz joan. Iltze-joa ere izango degu-ta...\nIzpide garrantzitsua luzatuaz zeramakien neska-mutil jakinberak, aalik eta bazkaldar arrotzei ordua iritxi zitzaien bitartean. Mutilla etxeratzeko ere ordu egokia izaki, elizatxoaren ateetan ikusi bitarterako agurturik, alderdi banatara banakatu ziren.\nMilla buru-auste bai, San Joan goiz arrek Joxe-Prantxiskoren kolkorako:\n«Zergaitik ez natxik bigundu «Txilbor» eta erdi-ero aiekin?... Zer demontre gero... Jakin dezatela aiek ere odola detana...! Martxelori esan ditzadanak esatea gaizki dagoela...?Sentimenak aurrez-aurre ez esatekotan, zertan ondorengo marmarketak...?\nEgin ditudan nekeak utsean egitekotan, oba nuela etxean egon... ? Noski... Baiñan oitua natxik diru gabe bizitzen...! Gaiñera, ikazkintzan jarraitzekoan, kirtentzar aien parregarri bearko niñukek izan udaaldi osorako...»\nBurruka bizia basa-mutillan baitan. Gaitz-damua... Berekorkeria... Aizkol-joku ta abar, zerbait aaztu bazitzaion ere, orain kolpetik bestea. Alegia, maitasun erneera. Naaste geiegia ontzi baterako!\nKorapilloa sortu zitzaion ordundixek, maitagarri ezik amesgai ere zitzaion Mari-Pantxikeren esanetatik. Banakatu zitekean korapillo naastu au mutillaren iritziz, zirt zart egiñaz, nola-ala eten eta kitto...\nOstikada latza izango zen leenengo irabazpideak emango ziozkana. Orduraiñoko neke guziak utsean utzi bearra. Burugabekeri onengatik etxekoek zer esango...? Lantegi berriari eltzerakoan ez ote okerrik etorriko? Ao-zabal aiek ez ote zuten gero gertatua batekoz-beste zinzartuko, ta bere izen ona zikindu?\nBurutamen astunak mutillaren aurrez-aurre. Alabeñik, idurimen berriagoaz beste alderdia ere ikuspegi zitzaion. Izen ona nola kenduko, besotik aztandu ezkero utsa baiño etziren lotsa-galdu aiek...\nBide berean, bera konturatzeke bazeman ordea naaste guziek estaliaz gaiñera, aparraren gisa arrotuaz zijoakion zerbait ixillean. Bidean leendiko ezagutzea berrituaz sorerazi, ta koipeki usaia bezelatsu biotz-ondora sartuaz zaroen maitaaroan jaiokerako sentimen gilia zen nola-nai ere.\nZergatik alegindu Peatza-miñetara joan zedin...? Itzeraz egokitu zelarik ere, mutillaren bizi-moldez ez ote geixkoan aurreratu? Nexka bera ere, ez ote zegoen gero sentipen berdiñetan...?\nKorta-arbelan gora izardi bitsetan etxeruntz zijoen orduerdikian, ari bateri eldu, besteari eldu, korapillo naastua askatzera iritxi zenerako, bera jaio zen Zabaletako ateetan zegoen, lau illabete luze aietan barrunbe asero artandik ibil zebillen basa-mutil zintzo duin amestia...


Zerbait gehiago merezi genuen, Senior 3º Probintziala Mutilak (52-53) – Ostadar SKT\nZerbait gehiago merezi genuen, Senior 3º Probintziala Mutilak (52-53)\nSENIOR 3º PROBINTZIALA MUTILAK MAIALEN CHOURRAUT KIROLDEGIA (LASARTE-ORIA)\nLARUNBATA 18:00 OSTADAR S.K.T – BKL SENIOR TERCERA\nSaskibaloi partidua arratsalden, Lasarte-Oriako kiroldegian (Maialen Chourraut). Azkeneko denboraldian bide ertzean geratu gera BKL Senior Tercera, taldearen aurka. Baina denboraldi berriak erronka berriak, Beasaineko taldeari irabazteko gogoarekin zeuden Lasarte-Oriako mutilak.\nLehenengo laurdena Ostadar S.K.T taldeak zuen agintea, Beasaindarrak zona bat proposatu zuten eta lasartekoak gai ziren apurtzeko eta saskiratzeko. Bi minutu faltan 8 puntu gora zijoazten etxekoak, baina BKL Senior Tercera zona kendu eta banakako defentsa on bati esker, kontragolpean saskiratzen hasi zen eta 0-9ko partzial bati esker 2 minututan, aurretik jartzeko gai izan zen. 15-16 lehenengo laurdenaren amaieran.\nDefentsa gogortu zuen bigarren laurdena BKL Senior Tercera taldeak eta hori bakarrik, kanasta azpiko situazioak bereganatzen hasi zen baita ere erasoan. Ostadar S.K.T galduta erasoan eta ez zuen hasiran bezela saskiratzen. Defentsa alde batera utzi zuten, eta falta gehiegi egin ziren, BKL Senior Tercera taldeak 12 TL jaurti zituen. Deskantsura 26-29, 3 puntu behera lasartearrak.\nBigarren zatiko lehenego laurdean, oreka bat egon zen hasieran, saskiraketa bat baldin bazegoen beste taldeak erantzuten zuen. Baina bapatean BKL Senior Tercera 8-0 partzial bat egin zuen, eta partiduko abantaiarik haundiena egin zuen, 10 puntu behera etxeko taldea. Ostadar S.K.T taldea saiatu zen amaieran murrizten, eta lortu zuten, 5 puntu behera. 38-43, 10 minuturen faltan.\nAzken txanpa eta erabaki garrantsitsu bat hartu zuen Ostadar S.K.T taleak, presioa zelai osoan ezarri zuen, eta horri esker minutu 1 faltan berdinketa lortu zuten etxekoek. 58 segundu faltan bi tiro libre huts egin zituen Ostadar S.K.T. BKL Senior Tercera erasoan hirukoa sartu zuten, eta 3 puntu gora jarri ziren. 20 segundu faltan bi tiro libre sartu zituzten etxekoek, puntu bat behera. Falta egin zuten, 11 segundu faltan eta lasartekoak ez zuten saiestu falta egiteko eta partidua hor amaitu zen. 52-53.\nOso ondo hasi degu partidua, baina oso errex galtzen degu abantaia. Gogorragoak izan behar degu defenditzen, defentsa ez da asten baloia beheran dagoenean baizik eta jokoan dagoenean. Amaieran buelta emateko gai izan gera, baina ez zaigu atera nahi genuen bezela. Talde indartsu bat eduki degu aurrean baina edozein gauza gertatu daiteke bueltan. Bi aste barru partidu pargabe daukagu lehenengoen kontra, GoOstadar!\nTiros Libres: 11/6 Faltak: Ostadar SKT 15 / 9 BKL Senior Tercera Emaitza: 52-53\nHasierako Bostekoa: David Blanco (9), Iñaki Lujambio (7), Ion Baltasar (9), Asier Elola (8) eta Javier Martinez (11)\nGorka Elizazu (0), Aitzol Gomez de Segura (4), Ibai Izagirre (0), Ander Intsausti (2), Harriet Prado (-), Xabito Fernandez (2) eta Alberto de la Cal (0)\nEz konbokatuak: Beñat Elizegui (-), Manu Rísquez (-) eta Mikel Bermejo (-)\nHurrengo astean ez dago partidurik, deskantsatu indar berritu eta garaipensaren bila, Abenduaren 15ean Igandea, Interdemitente taldearen aurka izango da. Benta Berri kiroldegian, goizeko 12:00, Donosti.\nJunior Partizipazioa Neskak (49-46)


Hezkuntza-sistemarekiko kezka areagotu da guraso eta ikasleen artean - Soraluze - Plaentxia.eus\nPlaentxia.eus 2016-04-29 10:59\nAtzo arratsaldean gurasoek deituta Plaza Berrian egin zuten elkarretaratzea.\nAzken asteotan ugaritu egin dira herrian LOMCE legeak dakartzan aldaketei aurrei egiteko ekimenak. Istitutuko hainbat ikaslek elkarretaratzea egin zuten apirilaren 14an Plaza Berrian eta ikastetxeko hainbat gurasok ere elkarretaratzeak eta beste hainbat ekimen antolatu dituzte.\nEpe laburrean, 3.mailako ikasleek egin beharko luketen errebalidari planto egiteko sinadurak batzeari ekin diote eta etorkizunean guraso-elkarteekin eta eskola-kontseiluarekin batera jarrera bateratua adostu nahi lukete. Bitartean, astelehenero ikastetxearen aurrean eta egunero Plaza Berrian, elkarretaratzeak egingo dituzte.\nG.Azkarate 2016 api 14 Soraluze\n"Greba orokorra LOMCE 3+2" lelopean, DBH3 eta DBH4 mailetako ikasleek elkarretaratzea egin dute eguerdiko 12:00etan Plaza Berrian, LOMCE legea bert...


BCBL adineko hiztunen bila - Teknopolis\nHasiera » Orain hemen » BCBL adineko hiztunen bila\nJON ANDONI DUÑABEITIA; BCBL: Froga honetarako 80 lagun elebidun eta elebakar bilatzen ari gara, 65-85 urte bitartekoak. Elebidun esaten dudanean esan gura dut euskara eta gaztelania ongi menderatzen duena. Eta elebakarrek gaztelania izan behar dute ama-hizkuntza bakarra.\nGuk uste dugu justu adin-talde horretan eta gizarte-talde horretan aukera daukagula elebitasunaren ondorio positiboak ikusteko, hain justu adin horretan ez daudelako gaitasunen ehuneko ehunean.\nParte hartzera datozen boluntarioek, alde batetik, ordenagailuaren aurrean irakurmenari eta arreta-sistemari lotutako froga batzuk egingo dituzte: ozen eta isilean irakurriz, botoi batzuek zanpatuz... Eta, bestetik, erresonantzia magnetikoaren barruan beste zenbait froga egingo dituzte:etzanda hitz batzuk entzungo dituzte.\nAzken helburua izango litzateke jakitea elebiduna izateak pertsonen sistema kognitibo osoan ondorio positiboak dituen ala ez. Zientzian badira horren susmoak, baina guk hemen frogatu gura genuke, gure gizartean. Badakigu, alde batetik, atentzioarekin edo arretarekin erlazio estua duela elebitasunak eta, bestetik, adineko pertsona elebidunek memoria hobea dutela elebakarrekin alderatuz gero.\nIkerkuntza-lerro berri bat da, eta hemendik aurrera beste ikerketa batzuk egin gura ditugu, batez ere neuroendekapenezko gaixotasunak dituzten pertsonekin, alzheimerra dutenekin, adibidez.


kupoia - Dirutan\nBrowsing Posts tagged kupoia\nErrenta finkoaren kupoien fiskaltasuna\n2014-07-09 No comments\nErrenta finkoaren kupoiek gordailuen interesen fiskaltasun berbera dute. Hau da, kupoiak aurrezpenaren oinarri ezargarrian sartzekoa den kapital higigarriaren errenta gisa aitortu beharko ditugu baita ere. Eta gordailuen interesekin egin behar den bezala, kupoiekin ere etekin osoa, titulartasun portzentajea, eta atxikipena adierazi beharko dugu. Gordailuen interesekin desberdintasun hauek ditu, ordea: Zero kupoieko errenta finkoan ez dago […]\nErrenta finkoa errenta finkoa, fiskaltasuna, kupoia, PFEZ, ZergaBidea\nGuk dirua behar dugunean banketxera jotzen dugu mailegu eske. Enpresek ere berdin egiten dute, baina horretaz aparte badute dirua lortzeko beste bide bat. Behar duten diru-mailegua zatikatu, eta zati horiek merkatura atera ditzakete. Mailegu zati bakoitzari balore deitzen zaio, eta balore horien merkaturatzeari errenta finkoaren jaulkipena. Inbertitzaileei jaulkipen bat interesatzen bazaie jaulkipen horretako baloreak eskuratzen […]\nErrenta finkoa Aucalsa, errenta finkoa, jaulkipena, kupoia


Betiko lez, testua ohiko euskarritik banatzen ari da - Garoa Liburu-denda\nNahiz eta harria izan idazketa euskarririk zaharrena; egurra izan zen benetako euskarria. Mesopotamian K.a. III. milurtekoan buztinezko listoi batzuk agertzen dira. Txinan aldiz, idazteko euskarri modura seta erabiltzen zuten. Pintzelen laguntzaz idazten zuten txinatarrek. Urte ezberdinen buruan idazteko euskarri ezberdinak erabili zituzten:hezurrak, brontzea, zeramika, eskamak, etab.\nListoia liburukiez (volumina, volumen-en plurala) ordezkatua izan zen. Liburuki hauek, papirozko paper bildu batzuk ziren, arinagoak eta errazagoak garraiatzerako orduan. Aintzinako Egipton, Grezian eta Erroman ohiko idazketa euskarri izan zen papel bildu hau.\nPapel bildu honek pergaminora garamatza. Arian-arian pergaminoak papiroa ordezkatzen du.\nII. eta III. mendean, codex-ak volumina ordezkatzen du. Liburua ez da jada, paper bildu bat izango, elkarren artean josirik dauden orri karratu batzuk baizik. Gaur egun ezagutzen dugun liburu karratua sortzen da. Codex-ak sortzea monastegietako abadeen lana zen.\nEuropan hirien haunditze eta eraldatzeak, liburuarengan ere eragin nabaria du: produkzioa haunditu eta monastegietatik ateratzen da liburua, liburuaren aro monastikoari amaiera emanaz.\nurtean Gutenberg-en inprimatze teknikak liburuaren aro industrialera garamatza. Liburuaren inguruan mundu berri bat sortzen da: inprenta, edizioa, banaketa eta guzti honekin, irakurzaletasuna. Merkatu edo irakurle potentzial batzuk egonik, liburua eskuragarri bihurtzen da prezioak jeistearekin batera.\nLiburua gaur egun ezagutzen dugun formatu edo euskarrian, XV. mende amaierakoa da. 1501. urtea baino lehenago imprimakiei inkunable deritzaie.\nOso zaila da liburuaren etorkizunaz hitzegitea. Egun informazio zehatz behar duen edonork irakurketa sekuntziala alboratu eta bilaketa zuzen bat egiten du, Honen adibide dira entziklopediak, gero eta gutxiago argitaratzen dira liburu formatuan. Milaka entziklopedia nahiz hiztegi aurki ditzazkegu webgune ezberdinetan.\nTestua bere euskarritik banatzen ari da berriz ere.


Zibersegurtasuna bultzatuz 4.0 Industrian: OT munduko enpresak eta enpresa taldeak kontzientziatzeko zerbitzua | BCSC - Zibersegurtasun Euskal Zentroa\nZibersegurtasuna bultzatuz 4.0 Industrian: OT munduko enpresak eta enpresa taldeak kontzientziatzeko zerbitzua\nZibersegurtasuna gizarteko eremu guztietako alderdi transbertsala da, baina eremu zehatz batzuetan garrantzi berezia hartzen du. Beraz, horietara bideratu behar da gure ahalegin gehiena.\nBasque Cybersecurity Centrek zibersegurtasunaren garrantziari buruz egiten duen kontzientziazio-lanaren esparruan, industria oinarrizko ekintza-gunea da, eta horren gainean jarduera ugari garatzen dira ildo horretan. Ondorioz, industriaguneetako enpresak eta enpresa-taldeak sentsibilizatzeko zerbitzua atera genuen, eta jardunaldien programa bideratu genuen euskal industriak kontzientzia hartu dezan zibersegurtasunean heldutasun maila altua lortzeko neurriak hartzeko beharraz. Izan ere, funtsezkoa da Euskadik gaitasun lehiakor eta berritzailea izan dezan nazioarteko merkatuetan.\nKontzientziazio jardunaldien helburua zera da: sektoreak jakin dezan, kasu praktikoen bitartez, zein diren agertuko zaizkion arriskuak eta zein diren arrisku horiek gutxitzeko hartu beharreko neurriak. Oinarrizko gai-zerrendak bost modulu ditu, batzuk komunak eta besteak espezifikoak, jarduera profil jakin batzuetarako.\nModulu komunetan sarrera eta zibersegurtasunaren kudeaketa daude, zein esparrutan eragiten duen eta aplikazio-mekanismoak ezagutzeko helburuarekin. Arriskuak ezagutzeaz gain, puntu ahulen kudeaketa-teknikak ere ezagutarazten dira, eta ea bertaratuak arrisku horiek egoki lantzen ari diren aztertu eta hausnarketa egiten da.\nModulu espezifikoek bulego eta plantetako zibersegurtasuna lantzen dute. Horretarako, oinarrizkoa da mezua askotariko entzuleentzat egokitzea, mezua helarazteko eta eragina izan dezan.\nBasque Cybersecurity Centre Enpresa Garapenerako Euskal Agentziaren (SPRI) mendekoa da. Horrela, garatzen ari diren bestelako ekimen publikoekin bat egiten du, eta sektore pribatuak zibersegurtasuna areagotzeko egiten duen ahalegina babestu nahi dute, prestakuntzaren, diru-laguntzen eta bestelako laguntzen bitartez. Eta, azken batean, Euskadi erreferentzia izan dadin zibersegurtasuna ezartzeari dagokionez.


BiscayTIK Fundazioa - Udala Zabaltzen BiscayTIK-en gobernu irekiko plataformak hazten jarraitzen du, Sondika Zabaltzen app-a sustatzeari eta Abanto Zierbenako Topaketa Birtualak abiarazteari esker\nUdala Zabaltzen BiscayTIK-en gobernu irekiko plataformak hazten jarraitzen du, Sondika Zabaltzen app-a sustatzeari eta Abanto Zierbenako Topaketa Birtualak abiarazteari esker\nUdala Zabaltzen atarian nobedadeak sartu dituzten azken udalak Sondika eta Abanto Zierbena izan dira, aitzindarien zerrendarekin bat eginez, Bizkaiko herritarrei gobernu irekiaren alderdi berriak hurbilarazteko.\nXabier Zubiaurrek, Sondikako alkateak, eta Alaitz Etxeandiak, BiscayTIK Fundazioko zuzendariak, Udalaren webgune berritua aurkeztu zuten otsailaren 24an, deitutako komunikabideen aurrean, baita BiscayTIK Fundazioaren eskutik Sondika Zabaltzen gobernu irekiko plataforman gehitu diren nobedadeak ere. Xabierrek azpimarratu zuen bezala, webgunearen aldaketak itxura freskotzen du, diseinu gaurkotuagoarekin, aurkezpena hobetzeko eta informazioa era antolatuagoan eskaintzeko, herritarrentzat erabilerrazagoa eta erakargarriagoa izan dadin. Halaber, lehenengo Topaketa Birtualaren berri eman zuen, apirilaren amaierarako. Bertan izango da Zubiaur, topaketarako espazio digital honetako parte-hartzaileekin hitz egiteko.\nMaite Etxebarriak, Abanto Zierbenako alkateak, aste horretarako, otsailaren 21erako, deitu zituen komunikabideak, Abanto Zierbenako Zabaltzen lehen Topaketa Birtuala aurkezteko, BiscayTIK Fundazioko zuzendaria den Alaitz Etxeandiarekin, . Alkatearen beraren hitzetan: “Datorren ostegunean, martxoaren 2an, 12:00etatik 13:00etara, lehenengo hitzordu birtuala izango dut herritarrekin. Ordubetez, herritarrek edozein gairen inguruko galderak egin ahal izango dizkidate”: Gainera, esperientzia bi hilerik behin errepikatuko dela iragarri zen. Modu horretan, parez pare irekiko da Abanto Zierbenako Alkatetza, eta gune bat erreserbatuko da, nahi dutenek galderak, proposamenak eta erantzunak kontsultatu ahal izateko, zuzeneko topaketa amaitu ondoren. Alkateak parte hartzera animatu zituen herritarrak, eskura dituzten online komunikaziorako bitartekoak erabilita; izan ere, “herritarren partaidetzak hobetzen lagunduko digu”.\nSondikako Udalaren webguneak, edukien aurkezpena gaurkotzeaz gainera, domeinua aldatu du: www.sondika.eus. Udalaren webgunearen edukia lau atal handitan banatzen da funtsean: Udala, Zerbitzuak, Izapideak eta Ezagutu Sondika. Webguneko atal nagusiak begiratu batean ikusteko aukera eskaintzen du, eta, horien barruan, informazioa modu argiagoan antolatu da; zenbait kasutan, informazio gehiago jarri da, Udalaren gardentasuna hobetzeko asmoz. Bosgarren atalak Sondika Zabaltzen aplikazioaren gardentasun-informazioarekin egiten du lotura.\nSondika Zabaltzen plataforma Sondikako herritarren topagunea da; bertan, partaidetzako, lankidetzako eta gardentasuneko ekintzei dagozkien azken nobedadeak topatu ahal izango dira, eta Udalaren kudeaketari buruzko informazioa kontsultatu ahal izango da gardentasunaren atalean.\nIldo beretik, abian jarri dira Sondikako Topaketa Birtualak. Gune digital bat dira, interesa duten pertsonak alkatearekin harremanetan jartzeko eta zuzenean galderak egin ahal izateko, egun eta ordu zehatzetan. Sondikako lehen Topaketa Birtuala apirilaren 26an izango da, eta aldez aurretik galderak bidali ahal izango dira, hitzorduaren aurreko egunetan, Sondika Zabaltzen atariko hurrengo topaketei dagokien atalean.\nAbanto Zierbenako Udalak aurrerapausoa eman du hurbilagoa izateko, eta parez pare ireki ditu Alkatetzako ateak. Meatzaldeko udalak herritarrekin zuzenean aritzeko komunikaziorako bide berria estreinatu du: Topaketa Birtualak. Abanto Zierbena Zabaltzen plataforman, gardentasunerako eta herritarren partaidetzarako Udalaren online plataforman, nahi duenak Maite Etxebarria alkatearekin hitz egin dezake, zuzenean.\nKezkatzen gaituen edozein gairen inguruan galdetzeko eta gure intereseko edo udalerriaren intereseko galderak egiteko gune bat dira Topaketa Birtualak. Abanto Zierbenan bi hilerik behin izango dira, hilabete bakoitietako lehenengo ostegunean, goizeko eta arratsaldeko ordutegia tartekatuz, ahalik eta jende gehienak izan dezan topaketetan zuzenean parte hartzeko aukera.\nUdala Zabaltzen plataformak hazten jarraitu du 2017an\nBiscayTIK Fundazioak abiarazitako Udala Zabaltzen gobernu irekiko plataformak berrogeita hamar gardentasun-atari ditu dagoeneko Bizkaian, eta 15 udaletako mugikorrerako aplikazioak jarri ditu eskuragarri online dendetan.\nZifra horiek gora egiten jarraitzen dute etengabe, eta, aurreikuspenen arabera, gardentasuneko atarien eta herritarrekin telefono bidezko komunikazioa ezartzeko aplikazioen kopuruak gora egingo du apurka, hurrengo hilabeteetan.\nUdala Zabaltzen atariak azken nobedadeak plazaratu ditu: Sondika Zabaltzen app-aren argitalpenaren aurkezpena; Abanto Zierbena Zabaltzen lehenengo Topaketa Birtualaren aurkezpena; Berango Zabaltzen atariaren argitalpena; arrakasta areagotzen jarraitzen duen Portugalete Zabaltzen bigarren Topaketa Birtuala, eta Ortuella Zabaltzen Topaketa Birtuala (hilerokoa eta alkatearekin harremanetan jartzeko bide berri gisa erreferentea).\nBiscayTIK Fundazioak 2009tik dihardu lanean, Bizkaiko tokiko administrazioek herritarren zerbitzura dagoen teknologia puntakoena erabil dezaten. Udala Zabaltzen ekimenaren bitartez, herritarrek gobernu irekiaren esparruan dituzten beharrizanei erantzun nahi zaie: partaidetza, lankidetza eta gardentasuna.\nMugikorrerako Zabaltzen aplikazioak, dendetan eskuragarri\nDagoeneko 15 udalerrik daukate Udala Zabaltzen app-a. Mugikorrerako aplikazio bat da, eta Google Play-n (Android) eta App Store-n (iPhone) daude eskuragarri. Aplikazio horietan, udalen azken albisteak irakur daitezke (udal webguneetan argitaratzen diren albisteak), alertak berehala jaso daitezke, intereseko gaien inguruko informazioa une oro edukitzeko, eta espazio publikoak mantentzen lagundu daiteke, Kalezaindu ekimenaren bidez.\nSistema berri honen bitartez, herritarrek tokiko esparruko gaien inguruko informazioa modu erosoan jaso ahal izango dute, berehala, zuzenean eta modu errazean. Aplikazioak bilakaera-prozesuan daude etengabe; beraz, horien funtzioak aldatuz joango dira denborak aurrera egin ahala, herritarren eta administrazioaren arteko komunikazio-beharrei erantzuteko.\nEgon zaitez adi zure udalerriak app-a noiz kaleratuko duen jakiteko, eta deskargatu zure intereseko udal app-ak, gaur egun dendetan eskuragarri dauden aplikazioen artean, “Zabaltzen” hitzarekin bilaketa eginez.


Hitzarmenaren inguruan | danbolin\nZESTOAKO SAN JUAN FUNDAZIOA San Juan Fundazioa gizarteratzea\nIdatzi honen bidez, Zestoako San Juan Fundazioaren izenean, HITZA egunkarian apirilaren 3an argitaraturiko informazioren zehaztapenak egitera goaz.\nBertan Zestoako Udalak 2019. urterako onartu berri dituen aurrekontuen inguruko hainbat datu ematen dira. Gastuen alorrean “San Juan Egoitzaren Hitzarmena” kontzeptuarekin 400.392 € agertzen dira, bestelako argibiderik eman gabe eta gainontzeko gastuekin alderatuz: Kiroldegia berritzea, Hondakinak, Arroabeko eskola berriko urbanizazio lanak, Ur Kontzorzioa…\nDatuak modu honetan emanda gaizki ulertuak egon daitezke. Zestoako San Juan Fundazioak Zestoako Udalarekin indarrean duen Hitzarmena Eguneko Zentroaren eta Etxe Bizitza Babestuen kudeaketari dagokio. Hitzarmen honek finantziazio iturri sendoak ditu: zerbitzuen kostua Erabiltzaileen eta Gipuzkoako Foru Aldundiaren artean estaltzen da, ordainketa partekatuz. San Juan Fundazioak prezio publikoetan lan eginaz bere gain hartzen du Eguneko Zentroaren eta Etxe Bizitza Babestuen kudeaketa bere osotasunean.\nInformazioaren berri izan orduko eskatu genion Zestoako Alkate Joxe Mendizabali gauzak argitzeko, berak emandako informazioa ez zitzaigula egokia iruditzen argudiatuz. HITZAkoak ere guzti honetaz jakitun egin genituen.\nAste bete pasa eta inongo erantzun eta argibiderik ez dela izan ikustean, prentsa ohar hau argitaratzera behartuak ikusi gara.\nZestoa, 2019ko apirilaren 11a\nJoseba Illarramendi Rezabal\nPrevious Article Bazkide, zure poltsa jasotzeko aukera izango duzu bihar arratsaldean Erdikalean\nNext Article "Gorputzari tratu onak" emakumeentzako tailerra izango da bihar arratsaldean eskola txikian\n· Uztaila 2020 (0)· Ekaina 2020 (0)· Maiatza 2020 (0)· Apirila 2020 (1)· Martxoa 2020 (0)· Otsaila 2020 (0)· Urtarrila 2020 (0)· Abendua 2019 (0)· Azaroa 2019 (0)· Urria 2019 (0)· Iraila 2019 (0)· Abuztua 2019 (0)


Xilografia japoniarreko tailerrak: «De la tinta al moku-hanga» (Hastapenak eta Aurreratua), Fabiola Gil-en eskuz | BilbaoArte\nXilografia japoniarreko tailerrak: «De la tinta al moku-hanga» (Hastapenak eta Aurreratua), Fabiola Gil-en eskuz\n2020ko otsailaren 17tik 21era xilografia japoniarreko tailer bi izango ditu BilbaoArtek, hastapenei buruzko bat (goizez) eta aurreratuago bat (arratsaldez), «De la tinta al moku-hanga» izenburupean, Fabiola Gil artista zaragozarraren eskuz.\nEZAUGARRIAK ETA HELBURUA\nDATAK: otsailaren 17tik 21era.\nORDUTEGIA: Hastapenak 11.00etatik 13.30eara (ostiralean 13:00etara arte) / Aurreratua 17:00etatik 20:00etara (ostiralean 21:00etara arte)\nIRAUPENA: Hastapenak 12 o. / Aurreratua 16 o.\nTAILERREKO IKASLE KOPURUA: 10 pertsona.\nHastapenak: 110 euro (85€ matrikula + 25€ materialak).\nMatrikula beheratua*: 80 euro (55€ matrikula + 25€ materialak).\nAurreratua: 125 euro (95€ matrikula + 30€ materialak).\nMatrikula beheratua*: 100 euro (70€ matrikula + 30€ materialak).\n* Beherapena matrikulan BilbaoArteko artistentzat (bekatu eta erabiltzaile, edo aurreko Mokuhanga ikastaroen ikasleak) eta otsailaren 10a baino lehenago izena ematen dutenentzako.\nMatrikulan sartzen diren materialak: gubiak eta taillaketa materiala, eskuilak eta estanpazio materiala, pinturak, zura, washi papera eta apunteak.\nIzen emateak: bilbaoarte@bilbao.eus-ra korreo bat bidaliz inskripzio-orria-rekin.\nEskaeraren iritsiera eta ordainketaren orden zehatzean hartuko dira izen-emateak.\nIkastaroaren hasiera eta bost egun baino lehenagotik aurrera egiten diren bajei ezin izango da itzuliko matrikularen ordainketa.


Kirol txartela kiroldegian atera daiteke - Oñati - Goiena.eus\nKirol txartela kiroldegian atera daiteke\nOihana Elortza 2005-01-19 17:19\nZubikoako zerbitzuak bakarrik erabiltzeko txartela edo Debagoieneko gainerako kiroldegietara joateko balio duena atera daiteke. Prezio ezberdinak daude.\nBakarrik Zubikoa kiroldegiko zerbitzuak erabiltzekoak, 93,35 euro balio ditu. Aldiz, Debagoiena osoko kiroldegietara sartzeko balio duen txartelak, 23, 15 gehiago. Ikasleek, elbarrituek eta langabetuek gutxiago ordaindu behar dute eta egoera horretan dauden ziurtagiria erakutsi beharko dute.\nFamilia osoarendako txartela ere atera daiteke. Hau ateratzeko, familiako kide guztien errolda agiria aurkeztu behar da. Txartel hau 132,65 euro ordaindu behar da Zubikoan bakarrik erabiltzeko eta 162,35 euro eskualde osoko kiroldegietan erabiltzeko.\nTxartel hauen gaineko informazio gehiago, kiroldegian bertan ematen dute. Hauxe da telefonoa: 943 71 63 75.\nIaz, 2004an, 177 lagunek atera zuten Oñatin Debagoiena osoan erabiltzeko kirol txartela; Oñatiko kiroldegian ez ezik, Arrasateko, Aretxabaletako, Bergarako eta Eskoriatzako kiroldegietako zerbitzuak ere erabili zituzten. Oñatira, berriz, bergararrak izan dira eskualdetik etorri diren erabiltzaile gehienak.


Unibertsitatera sartzeko probak egin zituztenen ehuneko 97,29k gainditu ditu\nLehenengo datuen arabera, Euskal Herriko Unibertsitatean Unibertsitatera Sartzeko Ebaluazioko Sarbide fasera aurkeztu diren 11.654 Batxilergoko ikasletatik 11.338k gainditu dute USE, hortaz, ikasleen % 97,29k gainditu du. Probaren batezbesteko nota 7,02koa izan da. Iazko USEn gainditutakoen portzentajea % 97,53 izan zen, eta batezbesteko nota 6,65ekoa izan zen.\nProba hauek bi fase dituzte: sarbide fasea, unibertsitateko gradu ofizialak ikasi ahal izateko gainditu behar dena, eta onarpen fasea, borondatezkoa, sarbidea fasearen lortutako kalifikazioa hobetzeko balio duena. Hauetaz gain, onarpen faseko irakasgai desberdinak egiteko izena eman zuten Heziketa Zikloetako 836 ikaslek.\nGraduko eta Graduondoko Ikasketen arloko errektoreorde Aracelí Garinen iritziz, “nabarmendu behar da USEren probak normaltasun osoz garatu direla, ikasturteon bizi ditugun osasun baldintzak ezohikoak izan arren. Bestalde, eskerrak eman behar dizkiegu probaren antolakuntzan eta garapenean parte hartu duten pertsona guztiei, eta bereziki bolondres moduan kolaboratu dutenei”.\nNotak ikasleak matrikulatu direneko ikastetxeetako ordezkariei eman zitzaizkien, eta ikasleek kontsultatu ahal izan zituzten atzo, hilaren 14an, UPV/EHUren web gunearen bidez (https://www.ehu.eus/eu/web/sarrera-acceso/use-2020/ohiko-deialdia). Orri horretan USEri gainontzeko informazioa ere dago eskuragarri.\nBerrikusketa eskatzeko epea uztailaren 15etik 17ra arteko da. Behin betiko emaitzak uztailaren 24an argitaratuko dira.\nBestalde, ebaluazioaren ezohiko deialdia uztailaren 20, 21 eta 22an izango da.. Ohiko deialdian gainditu ez dutelako edo kalifikazioa hobetu nahi dutelako, ezohiko deialdira aurkeztu nahi dutenek berriro matrikulatu behar dute gaur, uztailak 15.\nCAMPUS gabe* 26 11 %42,31\nInprimatu Aprueba el 97,29 por ciento del alumnado que realizó la Evaluación para el Acceso a la Universidad (EAU)


Mintzalaguna elkarrekin! • Izen-ematea irekita - Noticias - Irura\nMintzalaguna elkarrekin! • Izen-ematea irekita\nUrrian ikasturtea hastearekin batera, Mintzalagun talde berriak sortuko dira, aurretik martxan zeuden askok eta askok jarraituko dute, eta astero euskara praktikatzeko elkartzen garenon sareak ehuntzen jarraituko du.\nMintzalagunak bospasei laguneko taldetan elkarturik, adiskide giroan arituko dira hizketan eta pixkanaka somatuko dute mintzapraktikaren efektua: kalean ere imajinatzen ez luketen hamaika pertsonekin hasiko dira euskaraz hitz egiten. Horrela, euskaraz aritzeko ohitura, trebetasuna eta erraztasuna lortu nahi dutenak eta euskaraz normaltasunez aritzen diren laguntzaileekin mintzapraktika taldeak antolatzen ditugu.\nLiburuxka eta inskripzio-orria [pdf]\nCovid-19 neurriak [pdf]


Etorkinak gure hezkuntzan - Hezkuntza Antolakuntza eta Teknologia Berriak\nGure herrialdera gero eta etorkin gehiago hurbiltzen ari zaizkigu eta ondorioz ikasle etorkin kopurua ere handitzen doa urtetik urtera. Kalkulatzen da EAE-n etorkin kopurua %4 koa dela eta urtetik urtera ikasle etorkinen kopurua %40an handitzen dela. etorkinen gehiengoa arrazoi ekonomikoak direla eta eskola publikoan matrikulatzen dira eta aipatzekoa da autonomi erkidegoan ikasleen %50 Bizkaian matrikulatua dagoela.\nEtorkinen jatorriaren arabera, gure herrialdean guztiz integratzeko hizkuntza bakarra edo bi ikasi behar izaten dituzte, hau orokorrean euskararen kalterako izaten delarik. Estatuz kanpoko etorkinak, gehienak latinoamerikarrak dira (Ekuador, Kolonbia, Argentina, Bolivia, Peru...). Ondoren magrebiarrak daude (Marokokoak bereziki). Atzetik Europar Batasuneko etorkinak ditugu (Portugal, Frantzia...). Eta azkenik Europa erdi eta Ekialdekoak (Errumania, Bulgaria...), Saharaz hegoaldeko Afrikakoak, eta Asiakoak (Txinakoak). Hori dela eta hezkuntza ereduaren matrikuletan etorkinek aukera ezberdinak hautatzen dituzte: EAEn % 51,8 A ereduan matrikulatzen den bitartean, erdia baino gutxiago B eta D ereduetan matrikulatzen da (% 27,8 eta % 20,4). Nafarroan, berriz, D ereduan matrikulatutako etorkinen seme-alaben kopurua % 2 ingurukoa da. Iparraldeaz, berriz, daturik ez dugu.\nHonek guztiak gogoeta sakon bat merezi du, hemen bi helbide interesgarri aurkitu ditzakezu: 1 eta 2. Nire iritziz ukaezina da etorkinen kopurua eta honekin lotuta etorkin ikasle kopurua etengabe handitzen ari dela, horregatik hauek guztiak gure kulturan integratzeko zer eskaini eta zer eskatu behar zaien galdetu beharko genioke geure buruari. Argi dago, ongi edo erabat moldatzeko bai euskara eta baita gaztelania ere ikasi beharko luketela etorkinek, baina nola lortu hau?\ninformazio iturriak: http://www.hezkuntza.ejgv.euskadi.net/r43-5473/eu/contenidos/informacion/dif8/eu_2083/adjuntos/EtorkinakartatzekoprogramaI.pdf


Pennsylvania Loteriako Powerball txartela irabaztean iraungitzear dago Lottery.com\nPensilvaniako Loteriako Powerball txartela irabaztean iraungiko da\nLottery.com-ek | Martxoan 4, 2020\nHONEY BROOK, Pa. -\nFantastikoa Pennsylvaniako Loteria Powerball Chester konderrian eskainitako 150,000 dolarreko txartela iraungi egingo da.\nHamaiketako saririk gabeko txartela Poultry Hill-en eskaini zen Honey Brook-eko 4031 Horseshoe Pike-n. Sarrerak lau kolore zuriko pilotetatik, 16-20-37-44-62, eta baita Powerball gorria ere, 12, 150,000ko martxoaren 27ko marrazki horren 2019 $ saria irabazteko.\nSaria 27ko martxoaren 2020an, ostirala, lanegunaren amaieran erreklamatu beharko litzateke.\nPennsylvaniako Loteriak erreklamatzaileei sarrera guztien atzealdea sinatzera animatzen die, loteriara deitu 1 800--692 7481- eta aurkeztu erreklamazioa Loteriaren zazpi eremuko bulegoetan edo Loteriaren egoitzan Middletown, Dauphin konderrian. Erreklamazioak astelehenetik ostiralera aurkeztu ahalko dira goizeko 8: 30etatik arratsaldeko 4: 30ak bitartean Loteria bulegoak eta 8: 4etatik XNUMX: XNUMXetara Loteriaren egoitzan.\nSaririk erreklamatzen ez denean, dirutan sartuko litzateke Loteria Funtsa eta ohituta dago Pennsylvanians zaharrentzako onuragarriak diren programetara.


Aitortu laser bidezko ebaketa-makina\nZORIONAK RUNAU SEMICONDUCTOR CO., LTD-ren GARAPEN BERRIARI\nBisitari baliotsu guztiei, ilusio handiarekin gaude Yangzhou Yangjie Electronic Technology Co., Ltd. enpresaren enpresa bihurtu garela jakinarazteko. Etorkizunean, gure konpainia industria kontroleko estrategia taldeko kide izango da Yangjie Electronic-en. tailerra, langile gehiago, ...\n2019ko uztailaren 22an, Runauk produktu berria iragarri zuen: 5 ”V-ko tiristore 5” txiparekin arrakastaz garatu zen eta bezeroaren eskaerarako fabrikatzeko prest zegoen.\n2019ko uztailaren 22an, Runauk produktu berria iragarri zuen: 5 ”V-ko tiristore 5” txiparekin arrakastaz garatu zen eta bezeroaren eskaerarako fabrikatzeko prest zegoen. Puntako teknologia ugari aplikatu ziren, ezpurutasunak barreiatzeko prozesuaren optimizazio sakona, litografiaren diseinu zehatza, pro ...\n"Nire ametsa, nire Runau", Runau taldeko urteroko festa, administrazioa, produkzioa, I + G eta salmentak barne, 2018ko otsailaren 9an ospatu zen.\n"Nire ametsa, nire Runau", Runau taldearen urteroko festa, administrazioa, produkzioa, I + G eta salmentak barne, 2018ko otsailaren 9an ospatu zen. Runau'ers guztiak. Runauk 2017an egindako berrikuspenean arrakasta nabarmena lortu zuen ...\nPotentziako gailu erdieroaleen simulazio mota diseinatzeko plataforma berria Runaun sortu da duela gutxi.\nPotentziako gailu erdieroaleen simulazio mota diseinatzeko plataforma berria Runaun sortu da duela gutxi. Simulazio plataforma aurreratuaren eta proba eta analisi konbinatuen laguntzarekin, gailuen egiturari eta horri lotutako oinarrizko teoriari buruzko ikerketa sakonak emankor egin dira. C-ren leverage ...\nIngurumenarekiko errespetuzko proiektuak CE eta SGS ziurtagirien bidez kualifikatuak izan gaitezke.\nIngurumena zaintzeko aztarna berdea sortzeko, Runau konpainiak erabat konprometituta dago energia aurrezteko eta ez du kutsadura komisiorik ekoizpen prozedura osoan. Ingurumenarekiko errespetuzko proiektuak CE eta SGS ziurtagirien bidez kualifikatuak izan gaitezke. ...


Erreferentzialtasunak | EIBZko liburutegia\nKattalin Miner / 2015-10-02 / 247 hitz\nAste oso hau furgoneta batean daramadan honetan, hain zuzen Emakumeen Mundu Martxako karabana feministan, buruan ez dut bozgorailuetatik behin eta berriz errepikatzen ditugun lelo eta kantuen burrunba besterik.\nTarte batez geratuz, ordea, burrunbaren atzean ageri zait erokeria honetan buru-belarri sartzeko arrazoiaren oihartzuna. Izan ere, badaude pribilegiatu sentiarazteko gaitasuna duten uneak, eta Euskal Herriko hogeita bost herri zazpi egunetan gurutzatzea horietako bat da. Borroka feministaren grina ez dago geldirik, eta herriz herri bulkada bakoitza gehitzen zaigu jada akituta nabari dugun gorputzera.\nEmakumeen Mundu Martxa emozio, ilusio eta festa da. Beraz, EMM politika da. Bai, behintzat, emozio, ilusio eta festa politika diren neurrian, baina baita barnebiltzen duen borroka, aldarri eta eraldaketarako gogoa politika direlako.\nBost urtetik behin ekiten zaio nazioarteko ekintzari, eta bost urtetik behin Euskal Herriko mugimendu feministaren hautsak astindu eta martxan jartzera behartzen gaitu. Horrek termometro lan izugarria egiten du, hain zuzen, gure herriko mugimendu feministaren osasuna neurtzeko. Eta aurten baiezta dezakegu osasuntsu ez ezik indartsu ere badagoela.\nEta hor akordatu naiz nola behin eta berriz azaldu behar izan dudan urte honetan zer den Emakumeen Mundu Martxa, eta nola, erreferentziei eutsiz, galdekatu nauten «a!, beraz, Korrika feminista bat da?», edo EAJko zinegotziaren hitz ederretan: «Gure Aberri Eguna bezalakoa orduan!».\nEta, zergatik ez, izan liteke korrikalaririk gabeko Korrika feminista bat, izan liteke aberririk gabeko Aberri Egun bat, eta pentsatzen dut, erreferentzialtasunak beti besteen kopia izatera bagaramatza, agian noizbait beste ekimen batzuk Emakumeen Mundu Martxa bezalakoak izango direla; eta hala bada, soilik esan diezazuket zorionekoak izango zaretela.\nKategoria Berria egunkaria, Iritzia, etiketak Emakumeen Mundu Martxa, Euskal Herria, Kattalin Miner, Mugimendu feminista by Mirentxu. Gorde lotura.


Non metatzen da hautsa?, Xu Bing | Artitz Guggenheim Bilbao\nBizitza | Erbestea\n1989 ondoren, artista askok Txinatik alde egitera behartuta ikusi zuten euren burua, edo hori egitea aukeratu zuten. Xu Bing, Estatu Batuetara joana, “arte garaikide globala” deitutako fenomenoaren loraldian eginkizun garrantzitsua izan zutenetako bat izan zen. Arte molde hori mendebaldeko modernotasunaren irizpideetatik harantz mugitzen zen, eta era librean oinarritzen zen testu eta arte-molde ugaritan, tartean antzinako Txinakoetan ere bai.\n2001eko irailaren 11n, Xu Bing bere estudioan lanean ari zela, Brooklyn-go Williamsburg auzoan, Dorre Bikien aurkako eraso terroristaren lekuko izan zen.\nIrailaren 11 da, eta Manhattan Beherean Dorre Bikien aurkako erasoak izan ondoren, New York osoan eraiki ziren aldamio mota haietako baten gainean gaude. Xu Bing New Yorken bizi zen orduan, eta txikizioaren lekukoa izan zen, bere estudioko leihotik.\nGertaera lazgarri haren ondoren, hautsa bildu zuen Manhattan Behereko kaleetan. Une hartan, oraindik ez zekien zer egin nahi zuen harekin, baina sentitu zuen hainbeste galeren esanahia prozesatzeko modu bat behar zuela, XXI. mendearen hasierako urteak bizi izan zituztenentzat.\nXu Bing-ek budismoaren oinarrizko printzipio batera jo zuen: bizitzaren eta gorputzaren iragankortasuna, alegia. Non biltzen da hautsa? lana 2002an pentsatu eta handik bi urtera gauzatu zen, eta horretarako galeriako lurzoruan hedatu zuen Irailaren 11ren ondoren Manhattan Behereko hondakinen artean jasotako hautsa.\nOndoren, poema baten ahapaldi bat idatzi zuen bertan. VIII. mendearen amaierako Hui Neng zen poemaren egilea, txan budismoaren seigarren patriarka, eta honako hau esaten zuen: “Lehenengotik ezer geratzen ez denez, non biltzen da hautsa?”.\nXu Bing-ek gonbita luzatzen digu izugarrikeria haren aurrean bizitzak berez duen funtsik ezari errepara diezaiogun.


Escrito el 17 de Abril de 2018 en vasco con un tamaño de 12 KB\nDONOSTIA HIRIKO PLANOA(REN IRUZKINA),DATU HISTORIKOAK\nJatorria historikoak 11-ren mendera arte, Antiguoko auzoan oinarritzen delarik, Miramar jauregia kokaturik dagoen lekuan monastegi bat existitzen baitzen.\nGaur egungo hiria, Urgull mendia, Kontxako badia eta Urumea ibaiaren artean dago, 1180an sortzen da, Sancho el Sabio Nafarroakoaren foruari esker, urte hori hiriaren sorkuntzaren urtean da. 1220-ren urtean Kastillako erreinuaren esku geratzen da, muga eremu bezala geratzen delarik defentsa bezala erabiltzeko. Hori da harresien eraikitzearen esanahia.\nNahiz eta ezbehar gehiago gertatu izan ziren, larriena, 1823ko Abuztuaren 31ean eman zen, Independentzia gerraren bukaerako gertakizunetan, hiria askatua eta errea izaten da tropa Ingelesengatik. Garaiko jauntxoak bildu egiten dira zubietako Aizpurua etxean, bertan hiria berreraikitzea erabakitzen dute (gaur egungo alde zaharra) oraindik ere harresitua jarraitzen duena.\nPopulazioa 10.000 biztanletik 15.000 biztanlera handitzen doa eta gehiago hedatzzeko harrisiak botatzea erabakitzen da 1863-ren urtean.\nHanditze proiektuen lehiaketan, Antonio Kortazar arkitektoaren “EL PORVENIR” izeneko diseinuak irabazten du. Honela hasten da 1863-ren urtetik, “ENSANCHE CORTAZAR” izenekoa, ardatz bezala gaur egungo Askatasuneko etorbidea harturik, Boulebarderaino eta hemendik Artzain Onera eta “Plaza Centenario” izenekoraino.\nHiritik atera eta sartzeko garraiobideek erabilitako sartu etenak dira.\nIntxaurrondo-Irún Intxaurrondo aldetik, ekialdetik, hiria atzean uzten du, Herrera, Pasaia, Errenteria eta Irun, Paris norabidearekin lotuaz.\nLoiola-Hernani: Urumeako ibai ertza jarraituz, Loiolatik Martutene eta Astigarratik pasaz, Hernaniraino iristen da.\nAmarako zeharbidea: Garraioentzako bakarrik balio duen irteera bat da, horrenbestez, ondorioz artifiziala gertatzen da, bi tuneli esker Antiguo-Lasarteko emariarekin lotzen da eta horrek, Añorga-Txikiko Bilbo (A8) eta Madril (n-1) irteerak ahalbideratzen ditu.\nAntiguo-Lasarte: Hego-Mendebalderantz hiriaren irtenbidea ahalbideratzen du, Ibaetako auzo gunean, Bilbo (A8) eta Madril (n-1) ahalbidetuz.\nAutobia edo autopista bezala funtzionatzen dute, trafikoa gutxitzea helburu duelarik (barianteak).\nLehenengo zeharbidea: Garberako ekialdetik, Loiola, Amara eta Añorga txiki non A8 hartzen dugun Bilborantz edo (N-1) Madrilerantz.\nBigarren zeharbidea: Lehenengo zeharbidearen pilaketa dela eta 2. Zeharbide bat egitea ekarri du, oraindik proiektu batean datza. Seguruenik Oiartzundik sartuta, Hernanirekin guztiz lotuta, Urbieta eta Andoainetik jarraitzeko, (N-1)ekin gurutzatuz Madrileruntz. Hau definitu gabe, (A-89 a Bilborantz (Hernani-Lasarte bidea) lotunea izateko duen aukera.\nSistema orekatu batean, hirien maila-tamaina erlazioaren emaitza hoberenak erregulartasunera jo behar du, eta puntuak lortu lerro zuzenak agertu behar du. Grafikoetan, hierarkiaren ordena ardatz horizontalean ipintzen da, eta biztanleari tamaina ardatz bertikalean.\nEstatuko hiri hierarkiari dagokion irudia behatuz gero, bi haustura garrantzitsu ikusten ditugu. Lehena, tamaina erori egiten direla mailan behera egin ahala. Beherakada oso handia da 8 balioraino, eta leuna hortik aurrera. Bigarrena haustura, bigarren aglomerazioaren eta hirugarrenaren arteko haustura handia da. Bartzelonak teorian bigarren postuari legokiokeena baino tamaina handiagoa duelako, eta Espainiakoa bi buruko sistema bihurtzen duelako.\nEspainiako hiri aglomerazioaren banaketa espazialari dagokionez, ezaugarririk garrantzitsuena homogeneotasuna falta da. Eredu erdieraztun-itxurakoa da: Iberiar penintsularen periferian dauden hiriek eraztuna osatzen dute, zentroa Madrilen dutela, eta tarteko espazioa gutxi populatua dago.\nBeraz, ondorio hay atera liteke, sistema ez modu orekatu eta homogeneoan lurralde osora hedatzen.\nEspainiako 250.000 biztanletik gorako 21 hiri-aglomerazioen artean, bi besterik ez daude Mesetan (Madrid eta Valladolid)\nBesterik, metropoli-kontzentrazio handia dago. Penintsularen iparraldeko koadrantean. Ekonomi jarduerako lau gune handik zedarritzen dute espazio hau (Madrid, Bartzelona, Bilbo, Valentziak, Zaragoza dutelarik lotura), harreman eta truke handiz lotuta.\nEspainiako hiri-sisteman, hiriek dituzten betekizunei eta biztanleriari begira, hierarkia hau ezar daiteke:\nBetekizunak Estatuko lurralde osoan dituzten hiriak: hierarkiako lehen maila da, eta bertan bi aglomerazio handi ageri dira: Madril eta Bartzelona.\nBi metropolio hiru milioi biztanletik gora dituzte, Estatuko lurralde osoan dute eragina, eta munduko beste metropoli batzuekin dituzte harremanak.\nEskualdean eragina duten lehen mailako hiriak: hierarkiako bigarren postuan daude Valentzia, Sevilla, Bilbo eta Zaragoza. 500.000 eta 1.500.000 lagun arteko biztanleria dute, eta harreman handiak dituzte Estatuko metropoliekin. Gainera, bakoitzak eremu zabala du bere eraginpean.\nEskualde eragina duten bigarren mailako hiriak: hierarkiaren hirugarren mailan ageri dira. 200.000 eta 500.000 arteko biztanle-kopurua dute, eta harreman biziak dituzte lehen mailako eskualde-metropoliekin; Kategoria horretan sartzen dira Alacant, Murtzia, Santander, Oviedo eta Coruña.\nHiri ertainak: oro har, probintzi hiriburuak dira, probintzi mailako merkataritza- eta zerbitzu-funtzioak dituztenak: Burgos, Ourense,Logroño, Segovia, Ciudad Real, Castelló, Jaen, Algeciras eta Avilés. 50.000 eta 200.000 biztanle artean dabiltza.\nBeheragoko maila batean, hiri txikiak datoz, beren inguruan lurralde txikiagoak dituztenak.\nEspainiako hiri hierarkia Geografia hiri hierarkia Hirien hierarkia Espainiako biztanleria Metropoli ingurua


Zazpi positibo atzeman dituzte Gipuzkoako egoitzetan, irailetik lehen aldiz | Gizartea | Berria\nDonostiako zahar etxe batek egoiliarrak. GORKA RUBIO / FOKU Tamaina handiagoan ikusi\nGipuzkoako Foru Aldundiak azaldu duenez, azken egunetan zazpi COVID-19 kasu positibo atzeman dituzte Gipuzkoako lau egoitzatako egoiliarren artean: kasu bat San Jose de la Montañan (Donostia), bi Caser Anakan (Irun), bat San Andresen (Eibar), eta hiru Gurutze Gorrian (Donostia). PCR proban positibo emandako egoiliarrak Eibarko Ospitaleko COVID-19 erreferentzia zentrora eraman dituzte, «prebentzioagatik eta birusa egoitzen barruan zabaltzea eragozteko».\nGipuzkoako egoitzetan bizi diren adinekoek irailetik urrira bitartean hartu zuten txertoaren hirugarren dosia. Maite Peñak, Gipuzkoako Foru Aldundiko Gizarte Politikako diputatuak, gogorarazi du txertoak ez duela birusaz kutsatzea eragozten: «Gaitzaren sintoma larriak garatzea prebenitzen du». Uneotan «egoeraren bilakaerari adi» segitzen dutela gaineratu du, PCR proba gehiago egiten, «egoitzetako erabiltzaileen eta langileen artean egon daitezkeen kasu positiboak atzemateko».\nAzken positiboa irailaren 27an hauteman zen, eta urriaren 19tik ez da kasu aktiborik izan Gipuzkoako adinekoen egoitzetan. «Erne jarraitzen dugu, prebentzio eta segurtasun neurri guztiak betetzen», esan du Peñak. Egoitzak «komunitatearekin konektatutako espazioak» direla gaineratu du, eta horrek arriskua areagotzen duela: «Bisitak, sartu-irtenak... ezin gara lasaitu, birusak gure artean jarraitzen duelako eta kutsatze komunitarioa handitzen ari delako».\nGipuzkoako Foru Aldundiak «ezohiko neurriak» hartu ditu «birusak komunitatean duen intzidentzia handia dela eta», besteak beste egoitzetako langileei PCR proba diagnostikoak areagotzea. Langileen diagnostikorako PCR listu probak ere aktibatu dituzte, zahar etxeetan egiten diren ohiko PCRen osagarri. Egoitzetako langileek 15 egunean behin listu proba diagnostiko bat egingo dute txertatuta egonez gero, eta, txertoa hartu ez duten langileen kasuan, proba astean behin egin beharko da.


Mendavia (Mendabia) - Jornadas Europeas de Patrimonio\nBisita ‘el castillar’ herrixka protohistorikora\nEl Castillar herrixka izen berdina duen muinoan dago, Mendabian, herrigunetik 5,5 kilometrora. 70. hamarkadaz geroztik hainbat indusketa arkeologiko egin ziren bertan eta Brontze Aroaren amaieraren eta I. Burdin Aroaren arteko sekuentzia kultural interesgarria jakitera eman zuten. Aztarnategia abandonatua zegoela eta, 2017an esku-hartze kanpaina berri bat hasi zen herrixka zaharberritu eta berreskuratzeko.\nHorregatik, Mendabiako Udalak bisita gidatu bat egitea proposatzen du. Bertan, herrixkari buruzko azalpenak emango dira eta 2019ko esku-hartze arkeologikoko kanpainan egindako aurkikuntzen berri emango da.\nLarunbata, irailaren 28a – 11:30 eta 17:30\nIgandea, irailaren 29a – 11:30


Hasiera » IRPH Stop Gipuzkoa\nsugorri argitaratua 19 / Urt / 2018\nGehiago irakurriGorenak esandakoari muzin egin eta IRPHa baliogabetzen duen lehen epaia -ri buruz\nGehiago irakurriGorenak banketxeen alde egin eta IRPHaren aurkako epai bat bertan behera utzi du -ri buruz\nGehiago irakurriIRPHa baliogabetzen duten epai berriak Bizkaian: lau bigarren instantzian eta bi irmo lehen instantzian -ri buruz\nsugorri argitaratua 13 / Urt / 2017\nIRPH Stop Gipuzkoa.- Atzo jakin zen Arabako Probintzia Auzitegiak berretsi egin duela Gasteizko Merkataritza Arloko 1 Zenbakidun Epaitegiak Kutxabankek bere bezeroei zenbaki gorritan gelditzen direnean kobratzen dien komisioa kentzera derrigortzen zuen epaia.\nGehiago irakurriZenbaki gorrien inguruko komisioak direla eta -ri buruz\nsugorri argitaratua 6 / Urr / 2016\nIRPH Stop Gipuzkoa.- Gipuzkoako Batzar Nagusien osoko bilkurak EH Bildu eta Podemos – Ahal Dugu batzarkide taldeek adosturiko ebazpen proposamen bat eztabaidatu dute gaur. Testu horrek indize hau bertan behera uztea eta bere bitartez kobraturiko interesak eta desjabeturiko etxebizitzak itzultzea exijitzen zuen.\nGehiago irakurriIRPHaren aurkako ebazpen urardotua onartu dute Gipuzkoako BBNNek -ri buruz\nKutxabankek bere bezeroei zenbaki gorritan gelditzen direnean kobratzen dien komisioa kendu behar du\nIRPH Stop Gipuzkoa.- Gaur jakin da Gasteizko Merkataritza Arloko 1 Zenbakidun Epaitegiak Kutxabankek bere bezeroei zenbaki gorritan gelditzen direnean kobratzen dien komisioa kentzera derrigortzen duen epai bat ebatzi duela. IRPH Stop Gipuzkoa plataformatik balorazio baikorra egiten dugu, eta Kutxabankek jarri behar omen duen helegitea bertan behera uztea espero dugu.\nGehiago irakurriKutxabankek bere bezeroei zenbaki gorritan gelditzen direnean kobratzen dien komisioa kendu behar du -ri buruz\nsugorri argitaratua 4 / Uzt / 2016\nIRPH Stop Gipuzkoa.- Gure webgunearen hirugarren urteurrenarekin batera, gaur, 2016ko uztailaren 4an, IRPH abusuzko indizearen aurkako borrokan birrintzailea suertatuko den dokumentu bat argitaratzen dugu: IRPHaren inguruan Juan Etxeberria Murgiondo doktoreak eginiko txostena.\nGehiago irakurriEstatistika aplikatuko katedradun batek banketxeek IRPHa manipulatu dezaketela egiaztatu du -ri buruz